28.4.2020 - 10:17 Dhomat e Specializuara kanë njoftuar se është caktuar gjykatësi i procedurës paraprake, i cili do të vendosë rreth një aktakuze të re të Prokurorit Special në Hagë. Sipas njoftimit përmbajta e aktakuzës është konfidenciale deri sa të konfirmohet nga gjykatësi. “Në pajtim me Ligjin dhe Rregulloren e Caktimit të Gjykatësve, Kryetarja ka caktuar një gjykatës të procedurës paraprake për shqyrtimin e aktakuzës së re të paraqitur nga Prokurori i Specializuar. Përmbajtja e aktakuzës është konfidenciale, përveçse kur konfirmohet dhe deri sa të konfirmohet nga gjykatësi i procedurës paraprake”, thuhet në njoftim për media. Prokurori i Specializuar ka njoftuar për nisjen e procedimit penal të ri para Dhomave të Specializuara të Kosovës me ç’rast edhe ka kërkuar caktimin e një gjykatësi të procedurës paraprake. “Pas njoftimit të tij për nisjen e procedimeve penale në shkurt 2020, Prokurori i Specializuar e njoftoi sërish Kryetaren e Dhomave të Specializuara të Kosovës, të enjten, më 23 prill 2020, se ka ndër mend të nisë procedim penal të ri para Dhomave të Specializuara të Kosovës dhe kërkoi caktimin e një gjykatësi të procedurës paraprake në pajtim me Ligjin”, thuhet në njoftim. Në shkurt të këtij viti Gjykata Speciale ka nisur shqyrtimin e aktakuzave të para që tashmë janë ngritur nga ana e Prokurorit të Specializuar, përderisa ka bërë të ditur se me konfirmimin e aktakuzave, ato do të bëhen publike. Angela Griep, zëdhënëse e Dhomave të Specializuara të Kosovës, ka thënë për KALLXO.com se Presidenti i Specializuar ka caktuar një gjyqtar të procedurës paraprake të shqyrtojë aktakuzat e paraqitura nga Prokurori i Specializuar. “Gjykatësi i procedurës paraprake ka maksimum gjashtë muaj për të shqyrtuar provat që mbështesin aktakuzën për të vendosur nëse ekziston një dyshim i bazuar mirë kundër të dyshuarit dhe për të konfirmuar ose hedhur poshtë aktakuzën”, thuhet në përgjigjen e Griep për KALLXO.com. Historiku i Gjykatës Speciale Gjykata Speciale ishte miratuar më 3 gusht të vitit 2015 në Kuvendin e Kosovës, pas kërkesave të shumta nga ndërkombëtarët. Me 82 vota për, 5 kundër dhe 1 abstenim, deputetët e asaj legjislature i kishin votuar ndryshimet e nevojshme kushtetuese të cilat i kishin hapur rrugë themelimit të kësaj gjykate të kërkuar nga bashkësia ndërkombëtare. Në atë kohë, kryeministër kishte qenë Isa Mustafa, ndërsa zëvendëskryeministër Hashim Thaçi. Ky i fundit kishte qenë shumë i zëshëm në mbështetjen e krijimit të kësaj Gjykate. Gjykata Speciale për Kosovën në përbërjen e saj do të ketë vetëm prokurorë e gjykatës ndërkombëtarë. Ajo ka filluar punën muajve të fundit, kur ka ftuar disa ish figura të larta të Ushtrisë Çlirimtare të Kosovës. Lëvizja Vetëvendosje kishte qenë partia e vetme e cila unanimisht kishte votuar kundër krijimit të kësaj Gjykate, ndërsa nga partitë e tjera ka pasur disa figura të pakta që kanë votuar kundër. Aktakuza dhomat e specializuara gjykata speciale Deklarata e Thaçit pas intervistimit në Hagë Veseli për shkuarjen e Thaçit në Hagë: Triumfuese do të jetë edhe kjo betejë Burrat në pushtet nuk i respektojnë të drejtat e grave


Kryetari Mustafa falënderoi eurodeputeten Lunacek për kontributin e dhënë për Kosovën Kryetari Mustafa falënderoi eurodeputeten Lunacek për kontributin e dhënë për Kosovën Kryetari i Lidhjes Demokratike të Kosovës, Isa Mustafa, priti në takim eurodeputeten Ulrike Lunacek, raportuese e deritashme për Kosovën në Parlamentin Evropian. Kryetari Mustafa shprehu mirënjohje për kontributin e madh të eurodeputetes Lunacek për Kosovën në kuadër të Parlamentit Evropian, për avancimin e proceseve eurointegruese, fuqizimin e subjektivitet ndërkombëtar, zhvillimin e vendit dhe avancimin e demokracisë. “Euredeputetja Lunacek është një prej miqve të mëdhenj të Kosovës e cila ka ofruar përkrahje të pazëvendësueshme për të gjitha proceset europianizuese në Kosovë dhe me gjerë në rajon”, tha kryetrari Mustafa. Ndërkaq, duke e njoftuar për proceset aktuale në Kosovë, kryetari Mustafa, veçoi përkushtimin e LDK-së për të mos lejuar shmangie nga rruga eurointegruese dhe perspektiva zhvillimore e vendit. Eurodeputetja Ulrike Lunacek, e falënderoi kryetarin Mustafa për pritjen dhe bashkëpunimin e ofruar në vazhdimësi, duke vlerësuar përkushtimin e LDK-së për proceset eurointegruese dhe zhvillimore në Kosovë. Në takim ishte i pranishëm edhe europarlamentari slloven Igor Soltes, i cili do të jetë raportuesi i ardhshëm për Kosovën në Parlamentin Evropian.


Petrovska: Anëtarësimi në NATO paraqet kapitull të ri në shërbimin ushtarak – Almakos.com Ja kur Di Maria dhe Pogba nënshkruajnë për Juventusin UT dhe Parku Kombëtar “Mali Sharr” nënshkruan memorandum bashkëpunimi Në protestën shqiptare në Shkup kishte 7 policë të lënduar, 8 të arrestuar, mbrëmë 47 policë të lënduar, vetëm 11 të arrestuar Arta Elezaj zbulon më shumë se që duhet në bikini Mariçiq tha se do të vazhdojnë takimet për propozimin francez Në Shtëpinë e Armatës në Shkup sot është shënuar Dita e shërbimit ushtarak për siguri dhe zbulim, që përputhet edhe me jubileun – 30 vjet ekzistim të këtij shërbimi ushtarak. Në solemnitet, ministrja e Mbrojtjes, Sllavjanka Petrovska porositi se anëtarësimi në NATO paraqet kapitull të ri në historinë e këtij shërbimi, i cili ka vëllim të zgjeruar të punës dhe përgjegjësi më të madhe. “Anëtarësimi në Aleancë është përfitim për sigurinë dhe stabilitetin e shtetit, ndërsa nga ana tjerët pikërisht kjo e imponon nevojën për zhvillimin e kapaciteteve dhe aftësive ushtarake të cilat do të japin kontribut në sigurinë kolektive. Numri i njerëzve për sigurinë e të cilëve jemi përgjegjës është rritur prej 2 në rreth 900 milionë”, ka thënë ministrja Petrovska, kumtuan nga MM-ja. Ajo theksoi se mbrojtja me kapacitetet e veta duhet të kundërshtojë me vendosmëri në realitetin e ri të sigurisë edhe atë me aktivitete të shpejta dhe efikase për mbrojtje, parandalim dhe përgjigje të këtyre kërcënimeve. Hapi i parë ndaj ndërtimit të një shoqërie të sigurt, konsideron Petrovska, është vendosjen e një qasje gjithëpërfshirëse në përballjen me kërcënimet hibride. “Obligim ynë si vend-anëtar i Aleancës është që të investojmë në ndërtimin e rezistencës kombëtare të këtyre kërcënimeve dhe të ndërtojmë sistem të sinkronizuar për përgjigjen e tyre”, theksoi ministrja Petrovska dhe shtoi se institucionet duhet të jenë të koordinuara dhe të bashkëpunojnë edhe në përballjen me terrorizmin, i cili paraqet kërcënim global. Gjykata Administrative bëhet me objekt të ri, sukses i jashtëzakonshëm i kryetarit Burim Sejdini


Dell paraqet tri ekrane të reja LCD - PCWorld Albanian Dell paraqet tri ekrane të reja LCD Publikuar , 07 Gusht 2009 I pari është modeli 23 inçësh ST2310, një panel me dizajn të hollë dhe rezolucion të plotë HD (1.920 x 1080 piksela). Përpunimi i tij dinaimk dhe linjat e buta tregojnë përkushtim në dizajn dhe liri të hapësirës në tavolinën e punës. Veçori tjera përfshijnë porte hyrëse DVI/VGA/HDMI, 250 nit bardhësi, ratë kontrasti 50.000:1, kohë përgjegjëse prej 5 mili sekonda dhe porte hyrëse/dalëse për zërim. Modeli tjetër 22 inçësh E2010H gjithashtu veçohet me rezolucion natyral Full HD me piksela të ngjashëm sikurse i lartpërmenduri, ndërsa i treti në renditje arrinë të sjellë vetëm 1.600 x 900 pikslea. Sa i përket veçorive për dy modelet e fundit ato janë shumë të përafërta me të parin. Dell ST2310 monitor – 299 dollarë Dell E2210H monitor – 199 dollarë Dell E2010H monitor – 139 dollarë


Një sulm me armë ka ndodhur në Iran mëngjesin e sotëm. Mësohet se sulmuesit kanë...


2013 spring new OL commuter wear lapel chiffon shirt female long-sleeved white shirt stretch_Këmishë_Veshje për Vajza_Ofert24 Produktet Më Të Shitura 2014 New Versa... 2014 new stere... 2013 explosion... Spring 2014 ne... Men 2014 summe... Cartier / Cart... Shen Ma new hi... European leath... Të gjitha kategoritë 2013 spring new OL commuter wear lapel chiffon shirt female long-sleeved white shirt stretch Çmimi i ofruar:$21.33 Çmimi i tregut:$32.09 11318 Klasifikimi Color: Long-mëngë drita blu spot shtrirje byrynxhyk Short-mëngë dritë blu (pëlhurë shtrirje byrynxhyk spot Short-mëngë të bardhë (pëlhurë shtrirje byrynxhyk spot Shënim: Ky nën-mëngë të shkurtër me mëngë e gjithë goditja reale Long-mëngë të bardhë spot shtrirje byrynxhyk S Code (të përshtatshme për bust 78-81 cm) M kodin (për bust 82-84 cm L kodin (të përshtatshme për 85-89 cm bustit) XL (qejfeve 90-93 cm XXL (Bust 95-99 cm Koleksiono Atributet e produktit Burimi i hartës kryesore:Pavarur tabelë reale shtënë Pjatë:Model Slim (Pas trupit) Stil:Banor i periferisë Banor i periferisë:OL Gjatësi:Në seksionin e gjatë (Length 70cm 50-) Mëngë / sup:Mëngë të gjata Lloji mëngë:Mëngë konvencionale Jakë:Jakë xhakete/ Jakë Polo E çarë e fustanit Veshje:Rresht të vetëm të multi-shtrëngoj Model:Ngjyrë e fortë Details Style:Xhufkë;Dekorimi dimensionale Markë:të tjera / të tjera Përbërës Materiali kryesor:Më shumë se 96% Materiali kryesor:Pëlhura të tjera Për njerëzit:25 – 29 vjet Viti Listuara / sezon:2013 Fall


source: CulturaX

text: Serbi sulmon policin në Lipjan, arrestohet - Bota Sot Një person i komunitetit serb është arrestuar në Lipjan, pasi që i njëjti në gjendje të dehur, dhe duke i refuzuar t'iu bindet urdhrave të zyrtarëve policor për t'u identifikuar e ka sulmuar fizikisht njërin nga zyrtarët policor, i cili ka pranuar tretman mjekësor.


24db Fjalimi i kryetarit të LDK-së, Akademik Isa Mustafa në 29 vjetorin e themelimit të LDK-së Prishtinë, 23 dhjetor 2018 Të nderuar anëtarë të Kuvendit, të Këshillit të Përgjithshëm, të Kryesisë, kryetarë të forumeve dhe kryetarë të degëve të LDK-së; Të nderuar, deputetë dhe kryetarë të komunave; E nderuara familje Rugova; I nderuari President Sejdiu; Të nderuar veprimtarë dhe simpatizantë të LDK-së; Të nderuar përfaqësues të Korit diplomatik; Të ... Continue reading Fjalimi i kryetarit të LDK-së, Akademik Isa Mustafa në 29 vjetorin e themelimit të LDK-së Copy and paste this URL into your WordPress site to embed Copy and paste this code into your site to embed


source: wikipedia

text: Kaonët ishin një nga fiset më të rëndësishëm të Mbretërisë së Epirit, fiset epirote identifikoheshin si ilirë dhe kishin elemente të kulturës ilire. Kaonia shtrihej nga lumi Kalama i Çamërisë në Jug e deri në luginën e Drinosit në Gjirokastër në Veri. Qyteti më i madhë i Kaonëve ishte Antigonea në afërsi të Gjirokastrës së sotshme. Kaonët ishin një fis shumë luftarak. Kryesisht ata përdornin shigjeta, shpata, mburoja druri e hekuri, si dhe hobe. Historia Paraqitja e parë në literatur si emër Paraqitja e fundit si fisë apo form tjetër me të njëjtin emër Kulminacioni i zhvillimit të fisit Politika Mardhënjet përbrenda fisit Mardhëniet me fiset fqinje Mardheniet e jashtme Gjeografia Gjatë fazës fillestare Terioret më të gjëra të qeveriura nga fisi Vendbanime Ekonomia Qarku ekonomik përbenda fisit Këmbimet ekonomike të fisit Demografia Struktura e popullsisë Bujqë Aristrokaci Skllavë Shih edhe Iliria Epiri Fiset ilire Mbretëria e Ilirisë Lista e fiseve antike ilire Referimet Fise Ilire Epiri i lashtë


text: Vendi thirret Republika e Angolës (portogalisht: República de Angola) dhe ndodhet në jug-perëndim të Afrikës. Angola kufizohet në veri me Namibinë , pastaj vijën Zambia , Republika Demokratike e Kongos dhe pjesa perëndimore përshkruhet nga Oqeani Atlantik. Emri Angola rrjedhë nga titulli i kryeparit të Mbretërisë së Kongos. Vendi e morri këtë emër pas zbarkimit të parë të portugezëve në bregdetin e kësaj pjesë të Atlantikut. Pavarësinë Angola e ka arritur në vitin 1975 nga portugezët. Historia Artikulli kryesor : Historia e Angolës Më 1483 portugezët zbarkojnë dhe vendosen pran lumit Congo, ku edhe më vonë krijohet Kongo. Shteti i Kongos shtrihej nga Gaboni (i sotshëm) deri në veri tek lumi Kwaza në jug. Portugali më 1575 krijon kolonin portugeze të Luandës të bazuar në tregtinë e skllaveve. Ngadalë diku duke paguar e diku me luftë, portugezët deri në fund të shekullit XVI fusin nën kontroll rripin e bregdetit të Atlantikut. Gjatë kësaj kohe krijojnë kolonin e Angolës. Holandezët okupojnë Luandën prej 1941-48 për të krijuar një shtet i kundërpërgjigje portugezëve. Më 1648 Portugalia merr përsëri nën kontroll Luandën në vitin dhe përgatitet për pushtimin e Kongos dhe Ndongos. Këtë portugezet edhe e arrijnë në vitin 1671 mirëpo kontrollin e plotë administrativ e arrijnë gjatë shekullit XX. Më 1951 kolonia sillej si e pavarur dhe thirrej Afrika Perëndimorë Portugeze. Pas që Portugalia refuzoi de-kolonializmin në këtë pjesë fillojnë të veprojnë disa lëvizje për pavarësi si: Lëvizja Popullore për Çlirimin e Angolës (Movimento Popular de Libertação de Angola MPLA) e organizuar nga bazat përreth Kimbundu-s dhe racës së përzier “intelligentsia of Luanda” në bashkëpunim me partin komuniste në Portugali dhe bllokun lindorë. Fronti Nacional Çlirimtar i Angolës (Frente Nacional de Libertação de Angola, FNLA) me e baza etnike të popullsisë së regjionit Bakongo e mbështetu nga ShBA-ja dhe regjimi Mobutu në Zairë, dhe Unioni Nacional për Pavarësi Totale (União Nacional para a Independência Total de Angola, UNITA) e udhëhequr nga Jonas Malheiro Savimbi në baza etnike nga regjioni i Ovimbundu-it në qendër të vendit. Pas 14 viteve lufte për pavarësi, Angola fiton pavarësinë më 1975-ën. Portugezet i japin forcat lëvizjes së inspiruar marksiste MPLA e cila mbështetej nga Bashkimi Sovjetik. Pas kësaj eshalonë situata dhe fillon lufta civile ndërmjet MPLA, UNITA dhe FNLA. Më 1976 FNLA e humbë luftën kundër kombinimit MPLA dhe trupave Kubane duke i lënë në luftë Marksistët e MPLA-së dhe të ndihmuarit nga perëndimi UNITA. Në viti 1991, fraksioni vendosi që Angola ti kthehet sistemit shumë partiakë, mirëpo pas që presidenti i tanishëm (2005) José Eduardo dos Santos i lëvizjes MPLA fajësohej nga OKB-ja për pështëllime, në Angolë shpërthejnë prapë luftimet. Më 1994 arrihet marrëveshja (Lusaka protocol) në mes të qeverisë dhe UNITA-së me qëllim që UNITA të inegrohet në qeverisjen e shtetit. Në vitin 1997 instalohet një qeveri e përbashkët, mirëpo që në fund të 1998-së shpërthejë luftime të ashpra duke i larguar nga vendbanimet mijëra banorë. Më 22 shkurt të 2002-ës mbytet presidenti i UNITa-së dhe më këtë merr fund edhe lufta në mes të fraksioneve. UNITA e pranoni veten si kryesuese e Opozitës. Siç duket situata politike tani është e qetë, ndërsa Presidenti dos Santos po e vazhdon procesin e filluar (1997) për krijimin e paqes me demokraci. Ndër problemet kryesore të Angolës janë të drejtat e njeriut, fushat e minave si dhe aksionet e kaçakëve të lëvizjes (Frente para a Libertação do Enclave de Cabinda). për ndarje në enklavën Cabinda Angola, sikurse shumë vende të Saharës preket shpesh nga sëmundjet infektuese të shkretëtirës. Gjatë prillit të 2005-së në Angolë u përhapë virusi Marburg që për një kohë të shkurtë morri dheun. Politika Artikulli kryesor : Sistemi shtetëror Njësitë territoriale Artikulli kryesor : Njësitë territoriale Angola ndahet në 18 njësi territoriale (Província): Gjeografia Artikulli kryesor : Gjeografia Sipërfaqja e përgjithshme e Angolës është 1,246,700 km2 dhe shtrihet rreth koordinatave gjeografike 12 30 J, 18 30 L. Vija bregdetare e Angolës është 1,600 km (diku pesë herë më e gjatë se Bregdeti Shqiptar) ndërsa kufiri tokësorë 5,198 km i gjatë. Klima në pjesën jugore dhe përgjatë bregdetit deri në Luandë, është klimë gjysmë shkretinore, ndërsa në veri mbajnë temperatura të ulëta me thatësira sezonale (maj-tetor) dhe reshje po ashtu sezonale që fillojnë në nëntor e vazhdojnë deri në prill. Relievi i Angolës përshkruhet nga vija e ngushtë bregdetare, hapësirë e cila ngritët shpejt në lartësia dhe përfundon në rrafshnaltën e gjerë në brendi të vendit. Pika më e ultë e relievit është përgjatë bregdetit dhe ajo më e larta në lartësi mbidetare prej 2,620 metrave në pikën e quajtur "Moro de Moko" (ang.:Morro de Moco), në pjesën perëndimore në brendi të vendit. Ekonomia Artikulli kryesor : Ekonomia Demografia Artikulli kryesor : Demografia Kultura Artikulli kryesor : Kultura Telekomunikacioni Transporti Ushtria Turizmi Qeveria Kryetari Parlamenti Ministria Lidhje të jashtme Library of Congress Portals on the World - Angola CIA - The World Factbook -- Angola AngolaPress - Angolan News Agency (portugalisht, frangjisht dhe anglisht) Angolë


source: fineweb

text: I pyetur për degradimin e sistemit arsimor, Rama u përgjigj se “dije dhe aftësi dhe jo thjesht diploma është motoja jonë për shkollimin e lartë të të rinjve shqiptarë”. Anton Totrri e pyeti Edi Ramën se a e di sa për qind e shqiptarëve jetojnë në fshat dhe sa kushton një hektarë tokë që nga mbjellja gjer në korrje? “Për 312 mijë familjet që jetojnë me bujqësi do të ulim koston e punimit tokës duke hequr akcizën” premtoi Rama. “A ka një projekt të plotë Partia Socialiste për nxjerrjen ose certifikimin e vetëm 1 ligji në lidhje me pronësinë”, pyeti Genci Gjikaj. Zgjidhja e çështjes së pronës, u përgjigj Rama, është imperativ ligjor, moral, social e ekonomik. Xhungla e pronësisë është ngatërruar në 8 ligje të ndryshme. “Si do mbroni votat nga hajduti Sali Gërdeci që i blen votat me një thes hime në Kukës”, ishte një pyetje për zgjedhjet. “Votën do ta mbrojmë bashkë, me çdo shqiptar që ndryshimin s'do e presë në shtëpi, por do të shkojë në kutinë e votimit për ta sjellë”, u përgjigj Rama, transmeton Top Channel “Forcat që kërkojnë rotacionin janë më shumë se koalicioni ynë e kjo është gjë e mirë. Ne do fitojmë si koalicion”, tha Rama i pyetur për koalicionet me FRD-në dhe AK-në. Mateo Xhufi pyeti: “A mund të ndodhë që Bamir Topi të bëjë qeverinë me Berishën si Meta në 2009”? “Kjo është gjithnjë e panjohura e forcave të mesit! Ja pse ka vetëm një votë të blinduar për rotacionin: Vota për PS-në”, tha Rama. Duke komentuar rolin e kreut të FRD-së, Rama tha se “Bamir Topi është jo vetëm i djathtë, por ka dhe synimin të duket i ri në fushë. Plus që qëllimi i tij real është reformimi i PD-së”. Për herë të parë Edi Rama ka folur për një largim të mundshëm të Vangjel Dules nga koalicioni i majtë: “Vangjel Dulja kërkon rotacionin njësoj si ne, por nëse do ta synojë jashtë nesh, kjo është zgjedhja e tij që do ta respektojmë”. I pyetur nga Top Channel se cilat janë pritshmëritë e kreut të opozitës për vizitën e nesërme në Tiranë të komisionerit për zhvillim, Stefan Fule, zoti Rama dha këtë përgjigje: “Presim si gjithnjë një aleat të shqiptarëve në përpjekjet për demokratizim, zgjedhje të lira e drejtësi në dobi të integrimit”. Një të interesuari për bashkimin kombëtar, Rama i tha se “bashkimi kombëtar s'bëhet me peticione, por me vizion, projekt, vullnet demokratizues dhe europianizues në dy anët e kufirit”. /Telegrafi/


23 Shkurt, 2020 - 5:25 pm Biblioteka Kombëtare e Kosovës dhe Shoqata e të Burgosurve Politikë e Kosovës, me 26 shkurt hapin ekspozitën ‘Kujtesa e Kosovës: Portrete të Adem Demaçit në pikturë dhe fotografi’. ‘Kujtesa e Kosovës: Portrete të Adem Demaçit në pikturë dhe fotografi’ do të hapet me rastin e shënimit të 84-Vjetorit të lindjes së Adem Demaçit. Do të ekspozohen: piktura e fotografi të figurës së shquar shqiptare – Adem Demaçi. Ekspozita do të hapet në Hollin e ekspozitave të Bibliotekës, më 26 shkurt 2020, në orën 11:00. Adem Demaçi u rrit në një familje të varfër të Prishtinës. Babai, Zeqiri, i vdiq shumë herët nga tuberkulozi. Demaçi nuk i kishte mbushur as plot tetë vjet. Gjithë barra e familjes ra mbi të vëllanë e tij të madh, Maliqin, i cili, si gazetashitës, ia doli me shumë vështirësi të siguronte kashatën e gojës për familjen . Adem Demaçi ka qenë veprimtar i çështjes kombëtare dhe shkrimtar shqiptar nga Kosova. Më 2010 mori titullin Hero i Kosovës. / KultPlus.com Eliza Hoxha prezantohet me ekspozitë, solli katër momente historike të Kosovës Mbërrin në Tiranë, shqiptari i nisur nga Londra me ZIL (FOTO) Festivali i Kapelave (FOTO)


Ndoshta askush nuk e ka formuluar më mirë rëndësinë e internetit broadband me shpejtësi të madhe, të besueshëm dhe të përballueshëm se sa Matt Dun nga gazeta online The Hill, i cili ka potencuar se interneti është litari i shpëtimit të një fshati apo qyteti të vogël nga izolimi gjeografik, lidhja e tij me softuerët dhe shërbimet e biznesit dhe përçuesi i tij për eksportimin e ideve dhe produkteve të krijuara brenda vendit. Merreni si shembull fshatin e Breznicës jashtë komunës së Prishtinës në Kosovë. Një vit më parë, unë e kam parë popullatën e tij duke u orvatur që të lidhej me botën e jashtme duke u mbështetur në lidhjet e paqëndrueshme pa tela. Asokohe, asnjë ofrues i shërbimeve të internetit (OShI) nuk ishte i interesuar që të instalonte një lidhje mjaftueshëm të mirë për shkak të specifikave të terrenit dhe dendësisë së ulët të popullatës së këtij fshati. Kam folur me një drejtoreshë të një shkolle lokale së cilës i është dashur t’i merrte notat e nxënësve në shtëpi për t’i shënuar në një ditar elektronik, për shkak të mungesës së internetit në zyrën e saj. Kujtim tjetër është një klasë për mësim të teknonologjisë informative të mobiluar mirë por pa internet broadband funksional dhe, si rezultat i kësaj, me kompjuterë të mbuluar nga pluhuri. Para disa javëve kam shkuar përsëri në Breznicë, këtë herë për ta vëzhguar vendosjen e një rrjeti të fibrave optikë. Deri në vjeshtë, fshatarët e Breznicës do të jenë në gjendje të kenë qasje në broadband komercial me çmime të njëjta me ato që ofrohen në kryeqytetin e Prishtinës. Shkolla dhe spitali lokal do të kenë qasje në internet pa pagesë prej deri në 1 gigabitë për sekondë për pesë vitet e ardhshme. E tërë kjo është bërë e mundur falë pilot projektit të Ministrisë për Zhvillim Ekonomik të Kosovës, në kuadër të të cilit buxheti qendror ka ndarë fonde për ta testuar një skemë publiko-private në disa zona rurale nëpër komuna të ndryshme. Sipas kësaj skeme, sektori privat (OShI), stimulohet nëpërmjet një bashkinvestimi publik që të vendos rrjet me shpejtësi të madhe duke i mundësuar secilës familje qasje në 100 megabitë për sekondë në një lokacion pilot. Konkurrenca e hapur siguron që OShI të ofertojë me ofertën më të lirë dhe me të kërkohet që të përzgjidhet shuma më e ulët që kërkohet për t’u financuar nga qeveria dhe për ta realizuar projektin. Kam dëgjuar se banorët e Breznicës janë të gëzuar që më në fund ‘litari i shpëtimit’ është hedhur në drejtim të tyre. Edhe pilot komunat e mirëpresin këtë investim dhe u kontribuojnë pilot projekteve duke i hequr taksat komunale ndaj infrastrukturës së vendosur dhe duke i proceduar shpejt lejet e ndërtimit. Lajmi i mirë nuk përfundon këtu; pilot programi do të zgjerohet. Nga viti 2019 e deri në vitin 2023, mbi 200 fshatrave gjithandej Kosovës do t’u ofrohet qasje në internetin broadband të shpejtësisë së madhe, ndërsa shkollat dhe spitalet e tyre do të jenë të lidhura pa pagesë për pesë vite. Sipas Projektit të Ekonomisë Digjitale në Kosovë (KODE), që sapo është aprovuar nga Bordi i Grupit të Bankës Botërore, pjesa më e madhe e investimit (afro 12 milionë euro) do të ndahen për plotësimin e zbrazëtirave të konektivitetit digjital, veçanërisht në zonat që nuk kanë qasje në broadband komercial. Aranzhimi publiko-privat, i cila po testohet në Breznicë dhe në fshatra të tjera, do të rritet në zgjerohet në kuadër të projektit KODE. Është planifikuar që nga ky intervenim të përfitojnë më shumë se 60,000 banorë të zonave rurale. Më në fund, konektiviteti i kolegjeve dhe universiteteve do të përforcohet shumë duke u lidhur me GÉANT, rrjet ky që i ndërlidh organizatat evropiane kombëtare të hulumtimit dhe arsimit nëpërmjet boshtit tejet të qëndrueshëm të broadband-it mbarevropian. Investimet e vrazhda do të duhej të plotësoheshin teorikisht me përdorimin e ‘shkathtësive personale’ në të ashtuquajturën bazë analoge të ekonomisë digjitale: shkathtësitë, rregullat dhe ndërtimi i kapaciteteve institucionale. Duke e ndjekur këtë qasje, KODE do të ofrojë asistencë teknike dhe aktivitete të ndërtimit të kapaciteteve për Ministrinë e Zhvillimit Ekonomik dhe Autoritetin Rregullativ të Komunikimeve Elektronike dhe Postare (ARKEP-in) për ta mundësuar një mjedis politik, ligjor dhe rregullativ aftësues dhe për ta mbështetur vënien në përdorim të infrastrukturës së broadband-it me shpejtësi të madhe, menaxhimin e spektrit dhe temat që kanë të bëjnë me përmirësimin e cilësisë së shërbimeve të broadband-it pa tela në mbarë vendin. Përveç kësaj, ky projekt do ta lehtësojë qasjen më të madhe të kosovarëve në njohuri, informata dhe shërbime nëpërmjet mbështetjes për ta krijuar Rrjetin Kombëtar për Hulumtim dhe Arsim (RrKHA) dhe Programin e Vetëdijes Digjitale, që në veçanti do t’i synojnë amvisëritë në zonat në të cilat konektiviteti me broadband tokësor do të vendoset për herë të parë nëpërmjet këtij Projekti. E fundit për nga rendi, por jo edhe nga rëndësia, qeveria ka insistuar në zgjerimin e pilot projektit Gratë në Punën Online (WoW), të cilin e ka realizuar Banka dhe donatorët e tjerë në Kosovë gjatë viteve 2015-2017, me një financim fillestar përmes një granti nga Fondi Korean i Mirëbesimit për Zhvillim të Gjelbër. Pilot projekti WoW i ka trajnuar qindra gra të reja të papunësuara apo të punësuara përkohësisht në rrjedha të ndryshme të punës së pavarur online. Në kuadër të pilot fazave të financuara nga Banka, trajnimin e kanë përfunduar 85 përfituese, me së paku një kontratë online në xhep; përfitimet e tyre të përbashkëta kanë arritur rreth 30,000 dollarë amerikanë. Projekti KODE do ta përsërisë pilot projektin tejet të suksesshëm WoW duke e themeluar Programin Rinia Online dhe Lart (YOU) me qëllimin për t’i trajnuar 2,000 të rinj e të reja në krijimin e ueb faqeve të skajit frontal, dizajn grafik dhe optimizim të motorit kërkues. Pritet që, me një investim modest në trajnim, të rinjtë e papunë dhe të punësuar përkohësisht, nga shumë zona rurale, do të mund të fitojnë nëpërmjet aktiviteteve të punës së pavarur dhe madje të fitojnë edhe vende të punës me orar të plotë, për herë të parë. Sot, mungesa e qasjes në broadband është mungesë e mundësisë për pasur punë më të mirë dhe më fleksibile, qasje në njohuri të avancuara, dhe për të marrë mësime, si dhe kontakt të përgjithshëm me njerëz jashtë vendndodhjes. Shpresoj se kosovarët, posaçërisht nga zonat rurale, do ta shfrytëzojnë litarin e shpëtimit që u është prezantuar nëpërmjet projektit KODE dhe se, si rezultat i kësaj, do ta jetojnë një jetë më të lumtur, më plotësuese dhe më prosperuese.


text: Jam i lodhur duke parë fytyra femrash të rrethuara nga botoks, dëshiroj të shikoj femra të pavarura, jo skllave të burrave' - Gazeta Online INSAJDERI Për mendimin tim, ky është dhe këndvështrimi nga i cili duhen perceptuar skenat e dhunshme që shoqërojnë gjithmonë rrëfimin e tij. Henku ka diçka të frymëzuar nga Hemingway-dhe Bukowski bëri gjithçka që cilësitë e tij të dukej se i përkisnin vetë autorit. Ketë sforcim ai e shpreh dhe në poezinë "Zogu i kaltër" ku i kërkon kësaj brishtësie të personifikuar në zogun e kaltër, të mos dalë në sipërfaqe, pasi kështu do të rrezikonte shitjet e autorit të suksesshëm në Europë. Por "zogun e kaltër" nuk ngurroi ta sillte në dritë biografi i tij në botimin "Hank a life", shkruan kultplus. Zbulimi i Cherkovski-t mbi këtë ndërtim fiktiv të alteregos së autorit, u bë dhe shkaku i cenimit të miqësisë së tyre, e cila për këtë arsye u ftoh gjatë viteve të fundit të jetës së autorit. "Nuk kërkoj kurrë të përmirësohem ose të mësoj diçka, qëndroj ekzaktësisht siç jam. Nuk jam ai që mëson, jam një që shmang. Nuk kam dëshire të mësoj, ndjehem përsosmërisht normal në mënyrën time të çmendur. " "Dëshiroj të shikoj femra me feminitetin e tyre, me sjellje të butë, me buzëqeshje plot hir, lëvizje joshëse , me fjalë të ëmbla dhe të sigurta në të njëjtën kohë. Me mendime origjinale dhe të reja. Dëshiroj të shikoj femra të pavarura, jo skllave të burrave që sakrifikojnë dinjitetin e tyre. Femra me zemra prej akulli të shkrirë, shoqe dhe mike të meshkujve, të lira dhe të sinqerta".


text: Zambia ndodhet në qendër të pjesës jugore të Afrikës dhe është një vend kontinental. Kufirit tokësor i Zambisë përshkohet nga kufiri me RD e Kongos e Tanzaninë në veri, me Mozambikun, Zimbabvenë e Botsuanën në jug, dhe në perëndim kufiri me Namibinë e Angolën. Historia Historia e Shtetit Politika Politika e Shtetit Gjeografia Artikulli kryesorë : Gjeografia e Zambias Sipërfaqja e përgjithshme e Zambias 752,614 km2 prej së cilës 11,890 km2 janë ujë. Zambia shtrihet rreth koordinatave gjeografike 15 00 ‘‘‘J’’’, 30 00 ‘‘‘L’’’. Zambia nuk ka bregdet ndërkaq ka një vijë kufitare 5,664 km të gjatë. Klima në Zambia është tropikale dhe vende-vende e ndërprerë nga lartësia e madhe mbidetare e relievit. Sezoni i reshjeve fillon në tetor dhe përfundon në prill. Relievi i Zambias kryesisht rrafshnalta me disa male e bjeshkë. Pika më e ultë e relievit 329 m është në lumin Zambezi dhe ajo më e larta në lartësi mbidetare prej 2,301 metrave në bjeshkët Mafinga (ang.: Mafinga Hills ). Ekonomia Ekonomia e shtetit Demografia Demografia e shtetit Kultura Kultura e Shtetit Të tjera Telekomunikacioni Transporti Ushtria Pushime Lidhje të jashtme Qeveria : Kryetari : Parlamenti : Ministria : Wikivoyage: Zambia Shiko edhe Shtete Zambia


Revista “The Renmant” i kërkon presidentit Trump që të hapë një hetim që të shpjegojë se për cilin motiv NSA- Agjencia e Sigurisë Kombëtare- ka monitoruar konklavën që ka zgjedhur Papa Francesco-n, çfarë operacionesh sekrete janë kryer nga qeveria e SHBA mbi dorëheqjen e Papa Ratzinger dhe të hedhë dritë mbi transaksionet financiare me Vatikanin, të ndërprera disa ditë para dorëheqjes së Ratzinger.


text: Kujtitim Dashi (Shkodër, 15 korrik 1951) është publicist dhe novelist shqiptar. U lind në qytetin e Shkodrës më 15 korrik 1951. Në mesin e viteve pesëdhjete shpërngulet familjarisht në Lezhë. Ka mbaruar Institutin e Larte Pedagogjik për gjuhë-letërsi shqipe ne vitin 1975. Ka punuar librar, mësues, gazetar (Kryeredaktor i parë i gazetës lokale Koha Jonë) punëtor, politikan, etj. Merret me publicistike, humor, radiodramatizime, etj. Kujtim Dashi është lindur në qytetin e Shkodrës në vitin 1951. Pas mesit të viteve ’50 transferohet familjarisht në Lezhë, ku kryen gjimnazin “H.Lezha”. Rikthehet në Shkodër dhe përfundon studimet në Institutin e Lartë Pedagogjik (sot Universiteti “Luigj Gurakuqi”), në Degën Gjuhë-Letërsi Shqipe. Në Lezhë ka punuar mësues, drejtor shkolle, funksionar rinie, librar, punëtor krahu, gazetar (kryeredaktor i gazetës lokale “Koha jonë”, i gazetës “Lissus” si dhe i “Në fillim qe FJALA”, së bashku me poetin Ndoc Gjetja), politikan, bibliotekar, funksionar shtetëror; në Tiranë specialist i bibliotekave në Ministrinë e Kulturës, Rinisë dhe Sporteve, redaktor në një shtëpi botuese etj. Për rreth 40 vjet merret me: publicistikë; mbledh e shkruan humor; radiodramatizime; përgatit e boton antologji poetike, studime e monografi. Fragmente të “Historive gazmore nga Lezha, etj”, vëll.I, II e III janë botuar në revistën “Satirikët e Ballkanit” që del në Sofje të Bullgarisë. Tregime e novela të tij janë botuar në Bullgari, Itali dhe Greqi. Nga vjeshta e vitit 2000 banon në Tiranë. Botime : "Edhe një gotë Filipit", tregime, Sh.B."Toena", Tiranë, 1998. "Viktima hyjni", tregime, Sh.B."Toena", Tiranë, 1999. "Aktori i pafat", tregime, Sh.B."Lisitan”, Tiranë, 2002. "Jetë e tymosur", tregime, Sh.B."Globus R", Tiranë, 2003. "Ritual", tregime, Sh.B."Lisitan", Tiranë, 2004. ”Në muajin e nëntë...”, tregime e novela të zgjedhura, Sh.B.”Ombra GVG”, Tiranë, 2006. “Pesë yje mbi mjerim”, tregime e novela, Sh.B “Argeta LMG”, Tiranë, 2009. "Histori gazmore nga Lezha etj.",Vëllimi I, përmbledhje humori, Sh.B."Toena", Tiranë, 2000. "Histori gazmore nga Lezha etj.", Vëllimi II, përmbledhje humori, Sh.B. "Naim Frashëri", Tiranë, 2002. "Histori gazmore nga Lezha etj.", Vëllimi III, përmbledhje humori, Sh.B “Geer”, Tiranë, 2007. "45 poetë për Lezhën", antologji poetike, Sh.B."Gjergj Fishta", Lezhë, 1996. "Baladë për Fran Ivanaj", antologji poetike, Sh.B."Globus R", Tiranë, 2000. "Pas Migjenit", antologji poetike, Sh.B."Mësonjëtorja e parë”, Tiranë, 2001. "Gjuha e zjarrtë...5 shekuj poezi, 100 poetë", antologji poetike, Sh.B."Globus R", Tiranë, 2004. "Gjuha e zjarrtë...5 shekuj poezi, 100 poetë", antologji poetike, botim i dytë dhe i ripunuar, Sh.B."Globus R", Tiranë, 2009. ”Thellësia e thjeshtësisë-Poeti dhe Njeriu Ndoc Gjetja”-, monografi, E.B ”Lisitan”, Tiranë, 2004. ”Leksikoni i Lezhës”-Autorë, institucione, media, -fjalor encikolopedik, E.B. ”Lisitan”, Tiranë, 2005. ”Lezha-vendlindja ime”, Shtëpia Botuese “Erik”, Tiranë, 2008. Opinione për prozën e autorit nga : Tregime që priren nga optika e një realiteti ndryshe 1.-Realitete letrare Realiteti artistik në vëllimin “Jetë e tymtosur” e Kujtim Dashit është kushtëzuar nga rrethanat. Tregimet priren nga optika e një realiteti ndryshe. Këto realitete në tregime nuk vijnë si gjendje çasti, por si procese të përhershmërisë apo ndryshueshmërisë psikike, në një stad të caktuar kohor. Në këtë realitet jetësor ai gjen bërthamën shpirtërore të përveçësuar, por edhe si shumësi. Kështu prozatori kërkon te realiteti i së shkuarës dhe ai i përditshmërisë. Ai ecën me lehtësi nga një realitet te tjetri. Është më i vëmendshëm për atë që ka ndodhur dhe ndodh si një pasuri kohore, disa prej tyre bëhen ngacmues dhe tema të preferuara. Pra, rrëfimi është jetësor, i besueshëm, i ndodhshëm dhe njëkohësisht i dhimbshëm. Të duket sikur ai e merr ashtu siç ka ndodhur në jetë duke sjellë modele që karakterizojnë frymën e kohës, ku zotëron një lëndueshmëri dëshpëruese, një privim nga mjetet më të domosdoshme të mbijetesës. Universi rrëfyes i këtij tregimtari krijohet prej një shqetësimi qytetar, prej dhimbjes që i shkakton njeriut, njeriu tjetër që udhëhiqet nga një mendësi ndryshe. Prozatorin e ka interesuar jeta e një kohe të caktuar, pra nuk priret nga ngjarja, por nga personazhi, nga tipi përfaqësues. Ndonëse e quaj me vend opinionin e shfaqur nga kritika letrare se si tipar dallues të këtij autori janë gjetjet interesante e origjinale, mendoj se veçoria e këtij prozatori nuk është vetëm intiuta në gjetjen e ngjarjeve, se vetë jeta është një ngjarje e madhe që përbëhet nga shumësia e ngjarjeve, por si një univers që ka në qendër njeriun. Tregimtari hyn në marrëdhënie me të gjithë kohët dhe merr prej tyre më të dukshmen, sidomos rrjedhat e turbullta të jetës. Vëllimi kryesisht përfshin ngjarje që kanë një lloj afërsie. Tregimet në aspektin kohor, kanë një lidhje përbashkësie. Peripecitë e njeriut nuk kanë fund, pra edhe ngjarjet janë të pafundme. Ka ngjarje apo rrënoja ngjarjesh, të cilat nxirren prej harresës, pastrohen dhe, duke dalë në dritë, marrin një shkëlqim të ri. Virtyti dhe vesi si esencë shpirtërore rrëfyese, thërrmohet si një materie në pafundësi zbulesash e spektresh të reja, në thelbe ngjarjesh të panumërta, megjithatë dihet se nuk është ngjarja ajo që ofron gjithçka, është mjeshtëria e harmonizimit të komponentëve të tregimit. Veçoria shquese e prozës së K. Dashit është natyrshmëria e thjeshtësia e të rrëfyerit; ai nuk merret me përkëdheljen e fjalës e të frazës, i mjafton ajo, që të komunikojë qartë e rrjedhshëm që mesazhi të lexohet mirë. Gjithashtu, prozatori, duke ruajtur këtë mënyrë rrëfimi të tillë, synon të bëjë komunikimin sa më të drejtpërdrejt për ta dhënë atë në mënyrë më të qartë, më bindëse, duke i “ofruar” në njëfarë mënyre “bashkautorësi” lexuesit të kulturuar. Tregimi arrin të funksionojë në sajë të mjeshtërisë së vëzhgimit të mprehtë dhe komunikimit me lexuesin, të cilit si të paktë autorë bashkëkohorë, ia vlerëson formimin, duke mos e rënduar tregimin me detaje, fakte, përshkrime, dialogje etj të panevojshme e irracionale ; nga puna e frytshme me gjuhën, çka shënon një hap përpara, krahasuar me vëllimet e mëparshme të këtij autori prodhimtar. Tregimet më të mira të K.Dashit karakterizohen nga rrëfimet e holla psikologjike të botë perceptimit të personazhit. Ato pasqyrojnë shumëllojshmëri gjendjesh emocionale, në veçanti dhimbja merr trajtë të ndryshme, por nuk i vë personazhet në prova të vështira për të zbuluar të vërtetat dhe të pavërtetat si një lëndë e padobishme. Të gjitha nënshtresat e mendimit në rrëfim vijnë si të zbuluara jo me vështirësi, por si një rrëfim që ngjet me të folurën e rrjedhshme. Në tregimet e këtij vëllimi nuk gjen imtësi, që e ngarkojnë apo t’i marrin frymën prozës e të pengojnë komunikimin. Autori synon komunikimin me shtresën e gjerë të lexuesit. Në ndonjë tregim mund të gjesh edhe lëndë të tepërt rrëfyese, por kjo i përket vetëm fillimit të tregimit që ngjet si një hyrje. Hapësira e rrëfimit rrjedh si një kohë lineare apo kronologjike. 2.- Zëri rrëfimtar Disa nga tregimet duke u përpjekur të kapin probleme të thjeshta, marrin një ngarkesë emocionale përmes një fakti, që përqaset me të tjera ngjashmëri të shumëllojta, vlerash e cilësish apo edhe si shkatërruese të personalitetit të njeriut, si një injektim i një vdekje të ngadaltë. Është ky njeri që pëson dramën dhe e përjeton atë thellësisht. Tregimet më të të arrira krijojnë hapësira më të gjëra, ato apelojnë përvojën e kujtesën e lexuesit, me mikro e makro temash, në rrëfime të shumta, ngjet sikur tregimi është një çelës i një proze të gjatë, si një bërthamë temash, kështu do të kishim vendosje e mbivendosje rrëfimesh të tjera të shumëllojshme. Këto rrëfime sikur e ftojnë receptuesin për një bashkëbisedim, sepse ky receptues nuk është vetëm objekt, por edhe një subjekt, një bartës apo dëshmitar i këtyre fenomeneve, pra nuk është indiferent. Receptuesi në një mënyrë të tillë, mban një qëndrim aktiv ; ai mund të plotësojë me rrëfim si një cikël që vazhdon si tekst i hapur. Tregimet, në të shumtën e rasteve, janë si një esencë e shpërndarë, si një mit që zgjerohet. Veçoria më e spikatur te tregimet e K. Dashit është humori, të cilin e gjejmë të grimcuar ndër personazhe e situata të ndryshme duke u dhënë tregimeve ngjyresë apo një tjetër veçanësi. Thelbi i rrëfimit humoristik qëndron në atë, se rrëfimtari i afrohet njeriut dhe priret të kapë atë që është si pasuri përmbajtësore, apo edhe humor i drejtpërdrejt spontan. Humori në këto tregime nuk e kalon masën, në thelb është një cilësi që e pranon rrëfimi, ai shkrihet natyrshëm me rrjedhën e ngjarjes e gjen një harmonizim me veçanësitë psikologjike të personazhit. Humorin e ndesh jo vetëm në çaste të gëzueshme, gjendjesh të normalizuara emocionale, por edhe atëherë kur te personazhet ka një shqetësim, është krijuar një situatë e pakëndshme, siç ndodh, bie fjala, me tregimin “Tabù”, ku prej cilitdo rrëfim të personazhit do të ndeshim nga pak humor, që vjen si pasojë e tronditjes që ka shkaktuar lëkundja e fortë e tërmetit. Humori kështu bëhet funksional. 3.- Ndjeshmëri rrëfyese Titulli i vëllimit “Jetë e tymosur” është një titull metaforik. Sintagma “jetë e tymosur” është jeta e vështirë, jetë jo e qetë, e sikletshme, e trazuar dhe me halle të shumta, një jetë plot frikë, me pabesi e befasi të çuditshme, e trembur, kur nuk guxon e mundesh të shprehësh një mendim tëndin “jashtë vijave të bardha” të kohës, një ndjenjë, një realitet, siç e ndjen apo siç është në të vërtetë. Tymi është simbol i një diçkaje të fshehtë që po ndodh, ose do të ndodhë në të ardhmen. Para se të digjet diçka, në fillim del tym e pastaj duket zjarri, ose diçka që digjet mbytur dhe nuk po digjet mirë apo i një ngjarje që pritet të ndodhë e që karakterizohet me shprehjet “po i del tymi”, “kur do t’i dalë tymi” etj. Ndërsa për personazhin e tregimit “Jetë e tymosur” të tymosësh shtëpinë, për shkak se dikush është nisur të të përgjojë apo të gjejë elementë të tjera kompromentuese për të vijuar theqafjen e tij, do të thotë të largosh rrezikun që afrohet. Në një plan akoma më të gjerë, autori metaforikisht, duke djegur ditarët e lirisë së gënjeshtërt e mashtruese, sikur do të thotë se një jetë së cilës i mungon e shkuara dhe e sotmja, i mungon kujtesa, është një jetë e çuar dëm, është një jetë vërtet e tymtosur, e mjegullt, iluzive, gati-gati inekzistente. Prozatori K. Dashi edhe pse shkruan përgjithësisht prozë realiste, tradicionale, nuk ka mbetur ithtar i saj. Nga njëri libër në tjetrin, po sidomos në këtë përmbledhje, vërejmë qartë prirjen e kërkimin e tij të pareshtur për pasurimin e teknikës rrëfimtare. Ai ka futur me sukses elemente të tregimit modern, të cilat mund të vihen re jo vetëm në strukturën e tregimit, por edhe në mjetet e tjera shprehëse stilistikore me të cilën realizohet kumti i rrëfimit dhe mbahen lidhje më të afërta me lexuesin. Një mënyrë të tillë do ta hetonim tek mpakja e ngjarjes dhe thjeshtëzimi i saj. Mënjanimi i dialogut në një farë mase, duke zënë pak vend, madje edhe në ndonjë tregim ku ka dialog, ai nuk i kushton kujdes të veçantë këtij elementi, por e përfshin brenda rrëfimit monologjik, si te tregimi “Rikthimi i sheganëve”. Edhe vetë fjala e krijuar “sheganët” është simbol i njerëzve të paaftë që nuk e kanë ndjenjën njerëzore, pra nuk janë njerëz; ata janë simbol i ironizuar i një fruti pemor apo, më shkoqur, i një diçkaje tjetër që lidhet me emrin e kaut. Kështu do t’i quajë të gjithë ata, që panë me tejqyrë proceset demokratizuese, ndërsa u turrën tinëzisht e diabolikisht mbi prênë që quhet shtet dhe përfituan vendet më të mira, kur pushtetin nuk e drejtojnë atdhetarët e profesionistët e vërtetë, por “sheganët” e njëmendët, të padukshmit, gjithëpërfshirësit finokë e dallaverexhinj. Ndërsa Albert Hakoja si personazh i tregimit, si protagonist i vërtetë, si njeriu idealist, model a simbol i proceseve demokratizuese, përgjatë tetëdhjetëetetë ditëve pret një vend pune sipas kontributit të vyer që ka dhënë, duke u zhytur në përsiatje hutuese e të pafund teksa sheh nga afër dhe i tronditur mënyrën e funksionimit të “karuselit pushtetor” dhe, me veten e tij, ripërsërit dramtikisht: “Cilët janë zotërit e vërtetë të këtij vendi, ata që i vënë gjoksin, atdhetarët idealistë apo kush i kthen kurrizin dhe mjel e mjel pamëshirshmërisht lopën shtet? Si është e mundur që kaq misteriozisht, dalëngadalë e, si pa u ndjerë, po luhet drama jonë kombëtare e radhës që de facto po emigronte pushteti nga protagonistët e vërtetë te takëmi i të fituarve të përhershëm e të padukshëm, te “sheganët” e konvertuar në ekspertë apo në gjithëpërfshirësa finokë që kanë larë e shpërlarë paudhësitë e tyre në turli lloj OJQ a OJF?” Tipar tjetër dallues i kësaj proze është ironia, e cila i jep një veçori tjetër gjallëruese, e bën mendimin më të ngarkuar estetikisht dhe më tërheqës rrëfimin. Në tregime, si “Grupi i Murros” ironia kthehet në sarkazmë. Nëntë vjet (tre mekanizatorë nga tre vjet) burg për një shaka është një shaka dërmuese për ata që jepnin dënime jashtë arsyes dhe logjikës njerëzore, se shteti dhe forca e tij mbështetej mbi përjashtimet, flijimet e përndjekjet. Tregimi nuk është një lojë e thjeshtë e banale, por është një ironi e hidhur që kthehet në sarkazmë për sistemin gjyqësor, në proceset e montuara që jepnin dënime të pamerituara me pretekste absurde e qesharake e, mbi të gjitha është përtallje për tërë sistemin politik të kohës. Në tërësi këto elemente të prozës moderne e kanë bërë më të ndjeshme prozën e Kujtim Dashit. Muharrem Xhaxho Aftësi e rrallë për të krijuar personazhin Gjëja e parë që të bën përshtypje, pasi ke lexuar me endje librin me tregime të shkrimtarit K. Dashi “Aktori i pafat” është aftësia e rrallë për të krijuar personazhin, ngulmimi i përhershëm për të gjetur gjatë udhëtimeve e kontakteve me njerëzit e me jetën atë njeri, i cili do të bëhet personazh i një tregimi apo novele, atë njeri, i cili të ketë atë ngarkesë ngjarjesh e drame, që do të duhej për të fiksuar një copëz jete nga realiteti i sotëm shqiptar dhe një personazh të gjallë e jetësor... Nëpër tregimet e këtij libri, që do ta konsideroja si librin më të mirë të shkruar gjer më tani nga ky autor, sepse vjen më i plotë në problematikë dhe me një larmi më të pasur karakteresh, janë skalitur me mjeshtëri e thellësi psikologjike një galeri tipash, që të mbeten në mendje dhe u japin jetë e joshje. Personazhet e K. Dashit nuk janë përsëritje shabllone e personazheve të përshkruar e skicuar nga autorë të tjerë, dhe as të ndërtuar sipas një skeme të parapërgatitur më parë, pra, personazhe që më fort janë sajesa të imagjinatës e të shkallës së njohjes, sesa njerëz të gjallë, me botën e fizionominë e tyre të përcaktuar e të veçantë. Dhe pikërisht këtu, në ngulmimin për të krijuar një personazh, i cili të jetë plotësisht i besueshëm dhe i gjallë, që t’i përngjasë njeriut që ka vërejtur nëpër jetë, qëndron vlera e K. Dashit si shkrimtar dhe garancia se në të ardhmen ai do të na japë vepra më të arrira, më të ndjera e të një niveli më të lartë artistik. Ne na kanë mbetur në mendje, dhe pas mbarimit të faqeve të këtij libri, një mori personazhesh, fizionomia dhe qendërzimi në shtjellën e ngjarjeve të tregimit, lidhjet e natyrshme që krijohen me personazhet e tjerë, ato skena jetësore e me nëntekst kaq domethënës e bashkëkohor, ndërthurja e ngjarjeve dhe e linjave, që herë-herë premton për një shtrirje më të gjerë se sa rrafshira e një tregimi. Lënda e begatë e mesazhet filozofike e aktuale, që i përcillen lexonjësit, gjen përngjashmëri me dramat dhe andrrallat, që përjeton përditë në realitetin e vrazhdë e dramatik të jetës. Ky lexonjës i vëmendshëm patjetër do t’i bëjë pyetje vetes, nëse ka ndopak ndërgjegje e gjak nëpër deje, sesi duhet të dalë shoqëria jonë nga këto drama e nga ky makth, që i ka mbërthyer keqas gjymtyrët. Po cilët janë këto personazhe dhe ç’përfaqësojnë në veten e tyre? Pse jeta e tyre vërtitet në qerthullin e një drame dhe pse ardhmëria e tyre nuk është kaq e sigurt dhe e stolisur me ngjyra të ndezua dhe marramendëse ? Këta personazhe janë : punëtori i gurores, Anton Velaj, që i ishte dukur një regjisori filmi si aktori më i përshtatshëm, të cilin e kërkonte prej kohësh, por që, kur i paraqitet në sheshin e xhirimit, jo më ashtu, kur “u zbulua”, si i dalë nga prozat migjeniane, por i ndërruar e i larë, si krushk i parë, i duket tjetër; drektari i ceremonive të varrimit Sabri Drishti, i braktisur djallëzisht nga gruaja dhe tre fëmijët, që ka gjetur një mënyrë origjinale dhe të përshtatshme për të ngopur barkun e uritur, së paku me një drekë të mirë pa paguar as dhe një qindarkë, duke shkuar nëpër drekat e mortit; këngëtarja e njohur Flora Muzaka, e cila fiton mbi sektarizmin e të shoqit dhe luftëtari i orëve të para Pavllo Libohova, i cili vuan tërë ato mundime dhe përndjekje, sepse nuk mund t’i përshtatet burokracisë shtetërore e partiake dhe bjerrjes së idealeve të larta për demokraci të vërtetë; mustaqelliu i tragetit, që betohej tasheparë me fjalët “për nder të familjes”, në një kohë që gruan dhe vajzën i kishte detyruar të rrinin në pritje të klientëve te semaforët e Milanos e, si tutor rronte me rentën e prostitucionit familjar; thirrësi i pseudonimeve i tregimit “Ejani, mblidhuni pseudonimet e mia”, nga më interesantët e këtij autori, madje do ta quaja antologjik; plaka e garsonieres, për të cilën rrinin në pritje të lajmit të vdekjes së saj shumë hallexhinj të pastrehë të qytetit...dhe mjaft të tjerë e të tjerë, për të cilët lexonjësi do t’i njohë vetë, gjatë leximit të këtij libri. Këto personazhe janë jashtë çdo skeme e shablloni letraresk. Ata janë krijesa të gjalla, me gjak e nerva, veprojnë nëpër situata e ngjarje të besueshme, saqë të krijohet përshtypja sikur i ke njohur më parë, sikur i ndesh çdo ditë. Ngjarje e situata që përshkruhen me vërtetësi e realizëm e me një njohje të kënaqshme të psikologjisë dhe materialit jetësor. Këto personazhe, përgjithësisht, ngërthejnë në vetvete një dramë të dhimbshme. Ata kanë jetën të trazuar e aspak të siguruar. Këta janë njerëz aktivë, që luftojnë me vështirësitë dhe varfërinë, që ka kapllosur jetën shqiptare, që me vizione të qarta, me idealizëm dhe përkushtim parapërgatitin atë, që autori thotë “shkrepjen e demokracisë”. Ata, kanë individualitet të theksuar dhe, përgjithësisht, nuk bëhen lojë e fatit dhe e pushtetarëve, që kanë mbi krye. Shkrimtari Kujtim Dashi e ka të të ngulitur në mendje dhe në vetëdijen e vet, se artisti parasëgjithash duhet të jetë bir i kohës, që jeton. Ai duhet, jo vetëm të pasqyrojë me besnikëri e guxim jetën, që i shpaloset para syve, por edhe të ngrejë zërin fort kundër mangësive e parregullsive, të jetë ndërgjegja e gjallë e kohës, të fshikullojë pa mëshirë padrejtësitë e shkaktarët e mundimeve dhe dramave të njëpasnjëshme, të maskaradave, të kurtheve e të prapaskenave mafioze, që kanë sjellë deformime të karakterit e trauma të rënda në shpirtrat e njerëzve, që nuk kanë mundur t’i bëjnë ballë sulmit e trysnisë së tyre të pandalshme e të përbindshme. Jeta njerëzore synohet të paraqitet me ngjyrimet e përmasat e saj. Në të ndesh edhe viktimën dhe luftëtarin, dhe njeriun e ndershëm dhe kontrabandistin, dhe qyqarin e mjeranin pa punë e pa strehë, edhe afaristin e pangopur që vë në tregshitje dhe nderin e moralin e familjes, edhe cmirëziun dhe pushtetarin e pashpirt dhe endës të lloj-lloj mashtrimesh e kurthesh dhe njeriun e mirë e parimor që nuk pranon të vihet në shërbim të tij dhe të bëhet mashë e krimit dhe e vesit. Në tregimin “Njëqind pretendentë për një garsonierë”, autori përmes skenave realiste na rrëfen se gjer në çfarë skajesh të lemerishme janë shtrirë kthetrat e këtij mjerimi çnjerëzor, përmasat e së cilës na kujtojnë ato të dramave që pasqyrohen në poezitë e prozat e Migjenit. Në tregimin “Një ndryshim në programin e xhirimit” drama e jetës jepet me një gërshetim ngjarjesh e linjash, sa do të ishin të mjaftueshme për ngjizjen e një romani. Personazhet në këtë tregim (i papërfshirë në këtë përmbledhje) nga më të bukurit e këtij libri, si dhe tek tregimi “Për nder të familjes”, “Kori i kinemasë”, “Oooo letrat” etj. janë gdhendur me mjeshtëri dhe kanë mundësi e shtrirje e shpalosje më të gjerë e më të shumanshme. Këto tregime na e zbulojnë jetën në hapësira të gjera, pa iu larguar idesë nismëtare të autorit, boshtit të tyre filozofik. Nga pikëpamja e mjeshtërisë artistike, shkrimtari K. Dashi në librin “Aktori i pafat” ka rritje të dukshme krahasuar me krijimtarinë e mëparshme si dhe në atë të përmbledhur në vëllimet “Edhe një gotë Filipit” (1998) dhe “Viktima hyjni” (1999). Ai di t’i ndërthurë ngjarjet, të përzgjedhë atë që i duhet nga materiali i begatë jetësor, të skicojë e skalisë personazhet, të cilët i kërkon nëpër lamijet e jetës me zell të admiruar e me këmbëngulje të parreshtur. Autori shquhet për gjetjet origjinale të subjekteve të tregimeve dhe humorin e këndshëm...Nga njëri vëllim te tjetri, në përpjekjet e tij serioze për të krijuar individualitetin e tij krijues, duket ashiqare se po ia shlyen “haraçin” gazetarisë e publicistikës... Perikli Jorgoni Rituali i një proze groteske Në më pak se dhjetë vjet prozatori Kujtim Dashi ka dalë para lexuesit me pesë libra me tregime, çka tregon se ai nuk e heq penën nga dora, i dëshiruar për ta dëshmuar artistikisht botën shqiptare të ditës me luhatjet, dilemat, karakteret në lëvizje të vazhdueshme. Libri më i fundit Ritual është një vazhdë e prurjes dhe e stilit të autorit, ku sërish buisin situatat groteske dhe paradoksale të ditës, çka përbën tharmin e kësaj krijmtarie dhe ku personazhet lëvizin si në një kllounadë të pafundme. Nëse në tregimet e mëparshme peneli sarkastik lëvizte sa në provincë në metropol, tashmë duket se autori ka më në teh zyrat dhe burokracinë, tipat socialë që lëvrijnë në mjediset e metropolit. Syri i tij gjithnjë vëzhgues fokuson dhe lypësin e vogël kryeqëzuar në një semafor nga të rriturit dhe ministrin merhum që mendon se qeveris përmes fakseve rutinë kur është qoftë dhe me shërbim jashtë shtetit, dhe prindin që detyrohet të ushqejë bijtë e vet parazitë, dhe nëpunësin e ngratë si një Bartlbi shqiptar i shekullit XXI, që ngujohet brenda kornizës së një zyre dhe të një orari zyrtar, dhe individin meskin që kërkon të nxjerrë dhjamë prej pleshti, dhe profesorin mizantrop që mbytet në një pikë ujë dhe në atë pikë ujë kërkon të mbyten edhe studentët e tij. Fshikullimi i veseve metropolitane është një kredo e tregimtarit këto kohët e fundit. Ajo që dallon në mbarështrimin e këtyre tregimeve të shkurtra është ravijëzimi i sekuencave të njëpasnjëshme të një rituali përditshmërie, ku skicohen tipa dhe karaktere, jepen gjendje dhe mjedise, në të cilat lexuesi ka dhe nuk ka dëshirë të gjendet. Ai i përcjell shpesh përmes të qeshurës tipa të realizuar me mjeshtri si telekronistin që di të bëjë gjithë jetën zanatin e shkuarjes pas të mëdhenjve; doktorin që nuk ka asnjë ndjenjë humane, që arrin t’i bëjë gjilpërë dhe një të vdekure, kushërirë e tij, vetëm e vetëm për të marrë shpërblimin, gjer tipin e bastardit që sërish lëviz në një shoqëri në tranzicion. Impresionues është tregimi Ritual, ku dy pensionistët e shkretë porosisin një hiç në lokalin që jo rastësisht emërtohet Uji i Ftohtë, pasi ata vetëm ujin e kanë pa para. Duket se në këto tregime nuk ka dramë, si në disa proza të mëparshme të këtij autori, nuk ka përballje, por në të vërtetë drama është, veçse e ndryshme nga ajo me konflikt e ndeshje. Vetë lexuesi është në përballje, në krah të autorit, me dukuritë e së shëmtuarës nëpër të cilat nuk mund të mos jetë orë e çast. Ndër tregimet që lënë gjurmë të menjëhershme te lexuesi janë edhe Kursi i këmbëpërthyerjes, Carpe diem, Heroi i parazitëve, Grupi i Murros, Film gratis, Qeni i Odisesë etj. Kujtim Dashi hyn ndër ata shkrimtarë që e kanë bërë mirë zanatin e publicistit për një kohë të gjatë, dhe si të tillë ata, kur vijnë në letërsi e kanë një shqisë të mprehur andej nga vlon jeta e përditshme, pasyrimi i së cilës për ta nuk përbën kurth të gazetarisë ku mbytet letërsia, por, përkundrazi, kërkesë të vetëdijshme të krijimtarisë së tyre, për shkak të situatave fejtonale dhe paradoksale ndaj të cilave ata nuk filozofojnë por reagojnë me anën e groteskut. Erdhi, erdhi telekronisti është tregim që mbart ngarkesë që në titull, një tregim përfaqësues i stilit të zhdërvjelltë ironik të këtij prozatori, që spikat në individualitetin e tij krijues përmes dhënies së karaktereve të dobët të shoqërisë shqiptare. Ky tip që inskenon një farsë me sekretarin e parë (improvizimin e mbledhjes pasi ajo kishte mbaruar për të filmuar enkas sekretarin), ky fytyrëshllikur nuk është vetëm ai i djeshmi i provincës, po dhe i sotmi si shërbëtor i zotërinjve të lartë qeveritarë apo politikës dhe jo bërës i zanatit të tij si profesionist i mediave. Disa herë autori vëzhgon dhe thellë në të shkuarën për të qëmtuar situata groteske e dramatike, si në tregimin Eh, ta kisha parë nga këmbët, ku sillet një ngjarje nga Gjergj Fishta, i njohur për anekdotat, batutat dhe improvizimet poetike sipas stilit të Anzave të Parnasit apo Gomarit të Babatasit, apo tregimet Grupi i Murros, Një kujtim nga adoloshenca etj. Në tregime lëvizin, qeshin dhe qajnë, profilizohen më tepër se personazhe silueta njerëzore, si në një ritual ku gjenden të gjithë, si pedagogu strikt që i kërkon me ngulm studentit të vet emrin e qenit të Odisesë dhe libreza e tij vuloset me notën katër për këtë mosdije, si Kamila (Qamilja) kolegia e tij e paaftë, që nuk është e zonja, më e pakta, ta prishë këtë minikomedi të profesorit kapricioz e cinik; si njeriu i vetëm që don të protestojë kundër absurditeteve qeverisëse, por mbetet i vetëm dhe fatkeq në protestën e tij, njëlloj aktori i pafat, që vërtitet në ritualin e gjatë e si të pambarimtë të ditëpunës së tij në zyrë, ku dhe ha bukë, pi një faqore raki, lan e shpërlan protezën e dhëmbëve, madje edhe urinon në zyrën-motel të shtetit. E gjitha kjo shihet në zyrat përballë godinës së atij dikasteri ku të tjerë zyrtarë lëvrijnë në ditëpunën e tyre me një orar pa kuptim. Tregimi Film gratis është një lloj proze moderne, ku autori përshkruan një ditë pune pa kuptim, kryesisht përmes detajeve shprehëse, që janë një veti e stilit të tij. Në tregimin Jam prej Kukësi e jo prej Kosove (i papërfshirë në këtë përmbledhje) del në pah shpirti i vogël i malësorit që don të fitojë disa qindra marka nga lënia me qera e shtëpisë së tij një familjeje kosovare, përballë shpirtit të madh të një populli që pret e përcjell kosovarët e shpërngulur në vitin 1999 nga shovinistët serbë. Kurse dy tregimet Carpe diem (Përfito nga dita e sotme) dhe Grupi i Murros autori na bën një kalim në të shkuarën; në të parin një gjetje vërtet interesante që sjell një episod nga kolektivizimi, me një çiltërsi karakteresh dhe një mbyllje groteske, paçka se duket ashiqare se autorin e preokupon diçka më madhore: abuzimi marramendës me mikpritjen, sinqeritetin e atdhetarizmin e shqiptarit për të përfituar, bie fjala, një bursë në Moskë; kurse në të dytin është një shaka kunderiane që çon në burg tre buldozeristë që ndëshkojnë një qen që u ka ngrënë bukën kur ata po punonin për tharjen e kënetës së Tërbufit. Gjyqi që i bëjnë qenit duke ndarë rolet mes “trupit gjykues” (ata të tre) iu merret si një shaka e hidhur kundër pushtetit, si një tallje e tij, ndaj vjen një ditë që rreshtohen dhe ata si grup i Murros (qenit) bashkë me morinë e grupeve të pafundme armiqësore që gjenden në atë kamp të dënuarish politikë. Një baba në hall, me dy djemtë e tij që i kanë “dalë doret” dhe nuk punojnë po ushqehen prej rrogës e sakrificave të tij të panumërta, është heroi i parazitëve, ku autori ka përdorur një detaj interesant funksional nga një tregim kinez me Lin madhin e Lin voglin. Tregime mjeshtërore me fabul të spikatur si ky dhe të tjera në librat e Kujtim Dashit mund të shërbenin fare mirë për të ndërtuar minikomedi, skenarë filmash. Ritual është para së gjithash libri i tipave jetësorë të larmishëm, me vese e cene të kësaj shoqërie, si fytyra e tranzicionit shqiptar, që shfaqen nëpër sekuenca jetësore, duke krijuar një kolazh tipash të mbrujtur në rrethana shpesh të ngjashme. Ndue Dedaj Ironia fërgëllon dhe në këtë libër ...Tregimtari Kujtim Dashi i beson shumë realitetit. Fantazia e jetës është më e madhja dhe për të. Ai duket sikur këput copa jete, të vetes dhe të tjerëve, por duke ndjerë dhembje të njëllojta. Përgjithësisht tematika ka laryshinë e vet, që nga provinca deri në metropol dhe riprodhon një ndjenjë humori deri në ironi. Ironia është dukuri e letërsisë bashkëkohore, si e tillë ajo fërgëllon dhe në këtë libër... Visar Zhiti Mjaft nga prozat e Kujtim Dashit do të ekranizoheshin a inskenoheshin “Kujtim Dashi është një zë i veçantë dhe interesant në prozën tonë, ndaj gjykoj që kritika dhe studiuesit e letërsisë, me siguri, do t’i kushtojnë vëmendjen e duhur. Sikur të ekzistonte mundësia, mjaft nga prozat e tij do t’i ekranizoheshin a inskenoheshin, si “Drektari i morteve”, “Ejani, mblidhuni, pseudonimet e mia!”, “Aktori i pafat”, “Erdhi, erdhi telekronisti” etj. Pano Taçi Proza e Kujtim Dashit është gjithë limfë jete dhe moderne “Proza e Kujtim Dashit është gjithë limfë jete, moderne, me gjetje origjinale, me tipa e karaktere që të mbeten të pashlyeshëm në kujtesë dhe me një humor të këndshëm e funksional”. Ilinden Spasse Tregime me gjetje interesante e origjinale Ndër tiparet dalluese të shkrimtarit Kujtim Dashi janë gjetjet interesante dhe origjinale, ku spikat shumëllojshmëria e detajeve të gjetura e funksionale dhe, shpesh, metaforat e simbolet. Të tërheq vëmendjen përpjekja e pandërprerë e tij në kërkim të pasurimit të teknikës rrëfimtare. Si në strukturën e tregimit, por edhe në mjetet e tjera shprehëse stilistikore, ai fut funksionalisht elemente të tregimit bashkëkohor. Sensi i humorit e ironisë, që gjen shprehje në mjaft tregime, veçse mençurisë, reflektojnë edhe atë që thuhet në Shkodër, në vendlindjen e vendformimin e autorit, se këto ai “i ka me të leme dhe jo me të bleme”. Ndonëse kamera vëzhguese e autorit lëviz në të gjithë mjediset shqiptare, ai më tepër fokusohet dhe, si të thuash, ka më për zemër, trevat veriore dhe njerëzit e saj çka reflekton një njohje të admirueshme të realitetit dhe prirje e aftësi perceptuese të fenomeneve e ngjarjeve, ku është i pranishëm apo jo. Kësisoj ai e pasuron galerinë e personazheve me tipa e karaktere që kemi pandehur se i kemi patur, i kemi njohur më parë. Mjaft tregime (“Viktima hyjni”, 1999) flasin për vlera të veçanta artistike, për një individualitet krijues spikatës në lëmin e prozës. Dr. Selami Tabaku Libër me një forcë përfytyrimi të fuqishëm sa do t’ia kishte zili çdo shkrimtar Tregimet e Kujtim Dashit rrjedhin qetësisht, natyrshëm, plot ngrohtësi, mbushur me detaje jetësore, të cilat autori i përdor mjeshtërisht. Tashmë, me një përvojë të pasur e stil të sigurt, Kujtimi na sjell këndshëm, në këtë libër (“Në muajin e nëntë...”), mbresa të gjalla, vizaton karaktere që të mbeten gjatë në kujtesë. Libri është shkruar me një forcë përfytyrimi të tillë, sa do t’ia kishte zili çdo shkrimtar. Pas leximit të tregimeve e novelave, të duket se i ke përpara syve personazhet dhe ngjarjet e tyre. Do të veçoja tregimet e mrekullueshme e, pse jo antologjike, si “Rroga e ushtarit”, “Kori i kinemasë”, “Ritual”, “Aktori i pafat”, “Drektari morteve”, ”Erdhi, erdhi telekronisti”, “Ejani, mblidhuni pseudonimet e mia”. Gjuha është e pasur, gjithë kolorit dhe e pastër, larg manive të kohës sonë për të përdorur sa më shumë fjala të huaja, bile Kujtimi tallet me këto mani, nëpërmjet personazheve. Një tjetër veçori, që e bën edhe më shlodhëse, më të gjallë, prozën e këtij autori, është humori i fuqishëm, funksional, i mprehtë, jetësor, një armë kjo që i jep librit freski, duke ia ngritur dukshëm nivelin artistik. Halil Jaçellari Tregime të rrethanave dramatike ...Jo rrallë tek vepra e Kujtim Dashit vihet re një ngut. Ai insiston sa më shpejt që të ngrijë ngjarje reale e njerëzore sa akoma ato nuk janë harruar e fundosur njëherë e përgjithmonë në moskujtesë. Jetë, që nga më të thjeshtat e deri tek ata më të ndërlikuarat, tregime të realizmit magjik e deri te pasuritë orale, detaje mrekullore të gjithëfarë lloji, gjendjet njerëzore Kujtim Dashi vrapon që t’i shkruajë. Ai ka frikën e përhershme se gjithë ky volum mos i deformohet e i shpërbashkohet nga pakujdesitë e njerëzve. Si një operator fokuson jetët e gjalla, duke mbajtur në kokë idenë e e famshme të Senekës se “Historia e madhe njerëzore nuk është gjë tjetër veçse historia e të gjithë njerëzve të marrë së bashku”. Jo një herë Kujtim Dashi i është drejtuar Lezhës me krijimtarinë e vet. Materien artistike, energjinë mendore, sharmin artistik, traditën tronditëse, interesante e të rëndë, misterin e palexueshëm e lirikën delikate, gjeografinë dhe kalendarin e vjetër historik, epikën dhe etnosin, shkrimtari i ka përdorur me lehtësinë e një magjistëri që posedon gjithë përmasën e skenës ku luan e iluzionon. Hapësira në të cilën lëvizin e zhvillohen personazhet e tij, të mbështjellë vazhdimisht me mistikën e ditës dhe mitiken e së hershmes, është ndër më të pasurat zona... Mark Simoni Tregime antologjike ...Tregime si “Në vigjilje të motmotit të ri”, “Kori i kinemasë”, “Aktori i pafat”, “Drektari morteve”, “Ritual”, ”Erdhi, erdhi telekronisti”, “Ejani, mblidhuni pseudonimet e mia” etj, do t’i rendisja ndër prozat më të arrira të letërsisë sonë në këto dekadat e fundit; ato janë tregime antologjike... Sherif Bali Një ndër prozatorët më me individualitet krijues në letërsinë e sotme shqipe Kujtim Dashi tashmë ka hyrë në letërsinë shqipe si një ndër prozatorët e saj më me individualitet krijues, si për nervin tregues, thjeshtësinë e rrjedhshmërinë e ndërtimit të konflikteve, shumëllojshmërinë e personazheve, që ka krijuar, shpesh dhe anën groteske të tyre, një grotesk metaforik. (Për librin “Në muajin e nëntë...”) Lindje 1951 Novelistë shqiptarë Publicistë shqiptarë Njerëz nga Shkodra


Aksesorë Boshtësh Koaksialë Për Veturat China Manufacturers & Suppliers & Factory Aksesorë Boshtësh Koaksialë Për Veturat - prodhuesi, fabrika, furnizuesi nga Kina (Gjithsej 14 Produkte për Aksesorë Boshtësh Koaksialë Për Veturat) Aksesorë Boshtësh Koaksialë Për Veturat Aksesorë boshtësh koaksialë për veturat Aksesorë boshtash koaksial Aksesorë boshtor koaksial Aksesorë automjetesh folës koaksial 5 inç Altoparlantë me bosht të përbashkët Koaksial 20 Aksesorë automjetesh për altoparlantë 6x9 inç Folës boshtor koaksial 25


text: Fjala e Presidentes Atifete Jahjaga në ceremoninë me rastin e kthimit të eshtrave të Mbretit Ahmet Zogu i Parë në ShqipëriPrehja në token tonë e të gjithë veprimtarëve e gjithë atyre burrave dhe grave që u përpoqën për lirinë, për pavarësinë, për shtet ndërtimin, për zhvillimin e përparimin e Atdheut është një amanet i mbetur peng që ne duhet ta kryejmë me nder dhe me krenari.E shtune, 17 nëntor 2012 I nderuari President i Republikës së Shqipërisë , zotëri Bujar Nishani, I Nderuar Kryeministër i Shqipërisë, Dr. Sali Berisha, E Nderuar Kryetare e Kuvendit te Shqipërisë, znj. Jozefina Topalli, E Nderuara familje Mbretërore Shqiptare - I nderuar Princi trashëgimtar Leka, Të nderuara lartmadhëri të familjeve mbretërore, I nderuari zëvendëskryeministër i Hungarisë, I Nderuar Kryetar i Bashkisë së Tiranës, zotëri Lulzim Basha, Të nderuar zyrtarë të Republikës së Shqipërisë dhe të Republikës së Kosovës, Të nderuar kryetarë të Bashkive dhe të komunave të Shqipërisë dhe të Kosovës, Të nderuar ambasadorë të vendeve mike, Të nderuar Qytetarë te Tiranës dhe të gjitha trevave tona, Prehja në token tonë e të gjithë veprimtarëve e gjithë atyre burrave dhe grave që u përpoqën për lirinë, për pavarësinë, për shtet ndërtimin, për zhvillimin e përparimin e Atdheut është një amanet i mbetur peng që ne duhet ta kryejmë me nder dhe me krenari. Kthimi i eshtrave të ministrit, kryeministrit, presidentit e të Naltmadhënisë se Tij, Mbretit të Shqiptarëve, Zogu i Pare simbolizon Drejtësinë hyjnore, Paqen politike e Pajtimin kombëtar. Me këtë e dëshmojmë urtësinë tonë, duke e fituar qetësinë shpirtërore si njerëz dhe si komb, duke pasur respekt për paraardhësit tanë, për punën e prijësve të vendit të vlerësuar në rrethanat e kohës. Shqipëria nën udhëheqjen e Naltmadhnisë së Tij, mbretit të shqiptarëve, Zogut të Parë, nga një vend i varfër dhe i pazhvilluar, fisnor dhe i përçarë, me kontradikta të shumta, u bë një vend modern i kohës, i unifikuar, me shtrirje të pushtetit dhe administratës në secilin cep të saj, me liri qytetare, me tolerancë fetare që ishte shembull për vendet e tjera. Me qeverisjen e Ahmet Zogut ndërlidhen datat dhe ngjarjet ma të rëndësishme të qenies sonë kombëtare e shtetërore, që nga shpallja e pavarësisë në Vlorë, me luftën kundër trupave pushtuese në mbrojtje të Shkodrës dhe të viseve të tjera të vendit duke përzënë përfundimisht trupat malazeze, serbe, greke, italiane dhe trupat e tjerë të huaja nga territori i shtetit , në vënie te rendit dhe sundimit te ligjit në të gjitha krahinat në organizimin dhe në zbatimin e vendimeve te Kongresit te Lushnjës. Ahmet Zogu si udhëheqës ka kontribut të jashtëzakonshëm në ndërtimin dhe në konsolidimin e shtetit shqiptar, në miratimin e statutit Themeltar, të kodit civil dhe penal Evropian, në krijimin e policisë dhe të ushtrisë së rregullt dhe efektive, në caktimin e kufijve të shtetit të njohur e të pranuar ndërkombëtarisht, në krijimin e Shërbimit diplomatik dhe në vendosjen e marrëdhënieve bilaterale e në nivel ambasadash me një varg shtetesh, që mundësoi nënshkrimin e marrëveshjeve të rëndësishme ekonomike, politike e ushtarake, dhe në anëtarësimin e Shqipërisë ne Lidhjen e Kombeve. Është angazhimi domethënës i Tij në rregullimin e brendshëm administrative të vendit në shpalljen e Tiranës kryeqytet, në ndërtimin e parlamentarizmit, dhe në organizimin e zgjedhjeve, në shpalljen e Shqipërisë Republike parlamentare, në heqjen e sistemit të bejlerëve dhe në dhënien e tokës fshatarëve. Zogu dhe gjithë populli i pritën me zemër të hapur Kosovarët e larguar me dhunë nga trojet e veta etnike që u vendosen përfundimisht në Shqipëri. Është tejet humane dhe përparimtare mbrojtja dhe pranimi i Hebrenjve në Shqipëri në kohën qe ata përndiqeshin nga fashizmi dhe nazcizmi. Gjithashtu, me shpalljen nga Asambleja Kushtetuese të Shqipërisë Mbretëri Demokratike Parlamentare të Trashëgueshme e konsolidoi sistemin e brendshëm, e mënjanoi anarkinë duke e bërë vendin një shtet modern të kohës, duke vënë bazat e sistemit shkollor dhe shëndetësor, duke vendosur sistemin bankar dhe Lekun valutë konvertibile të vendit, duke ndërtuar infrastrukturën rrugore, portet detare dhe aeroportet. Me Mbretin e Shqiptarëve Zogu i Parë ndërlidhet edhe Autoqefalia e Kishës ortodokse shqiptare, vendosja e Kryegjyshatës botërore bektashiane në Shqipëri, si dhe liria e plotë e besimit që ndikoi në zhvillimin e veprimtarisë së gjithanshme të Bashkësisë Islame dhe të Kishës Katolike. Gjithashtu edhe liria e shtypit dhe veprimtaria botuese është meritë e kushteve të krijuara dhe e përkrahjes në kohen që Ahmet Zogu ishte kryeministër, president apo Mbret. Të nderuar qytetarë, Eshtrat e Naltmadhënisë se Tij, Mbretit të Shqiptarëve Zogu i Parë nga sot prehen në atdhe. Është ky obligimi ynë ndaj udhëheqësit i cili e mbante titullin Mbret i Shqiptareve sepse pikërisht shqiptarët e zgjodhën dhe i cili u betua mbi Bibël dhe Kuran, ndërsa me martesën e tij ripërtëriu zakonin e lashtë të lidhjeve princërore duke treguar se të gjitha besimet janë të barabarta dhe secili individ edhe Brenda familjes e gëzon të drejtën e lirë të besimit. Mbreti Zog dallohej për shtrirjen e dorës së pajtimit e të mirëkuptimit dhe oponentët e dikurshëm i kryenin punët e rëndësishme të shtetit. Është jo vetëm simbolikë që mbreti i Shqiptareve Zogu i Parë i dha titullin trashëgimtar: Princ i Kosovës djalit të motrës së tij e te Beut nga Gjakova Princit Tati-Esad Kryeziut. Mbreti Tha: Bota e ka kuptuar se nëse Bijtë e Shqiponjës lihen në paqe ata mund të ndërtojnë shtet. Ne sot jemi të lehtësuar që e kryem detyrën, sepse eshtrat e patriotëve nuk i tret dheu i huaj dhe guri peshon me rënd në vend të vet. Ju faleminderit, Nderim dhe respekt të përjetshëm për të gjithë atdhetarët.


Redaksia e lajmeve News and press releases Lajme dhe deklarata për shtyp nga veprimtaritë globale të OSBE-së Fushata e OSBE-së vetëdijeson rreth sigurisë së gazetarëve në Kosovë Publishing date: 8 qershor 2018 Content type: News Misioni i OSBE-së në Kosovë po vazhdon fushatën e vet për vetëdijesimin e publikut rreth sigurisë së gazetarëve, me billborde dhe murale me gazetarë të shquar, të vendosura në mbarë Kosovën... Misioni i OSBE-së fillon serinë e emisioneve për edukimin mediatik dhe informimin Publishing date: 30 maj 2018 Content type: News Misioni i OSBE-së, në bashkëpunim me Këshillin e Mediave të Shkruara dhe Radio-Televizionin e Kosovës, fillon këtë mbrëmje një seri prej tetë programesh televizive për edukimin mediatik dhe informimin, të quajtur “EduMedia”. Misioni i OSBE-së në Kosovë nis edicionin e dytë të programit ‘Praktikë në Media’ për gazetarë të rinj Publishing date: 19 prill 2018 Content type: News Edicioni i dytë i programit ‘Praktikë në Media’, një nismë e Misionit të OSBE-së në Kosovë për të ngritur kapacitetet e gazetarëve të rinj dhe themelimin e një rrjeti gazetarësh nga komunitete të ndryshme që jetojnë në Kosovë ka nisur me 17 prill 2018. Misioni i OSBE-së nis projektin për edukim mediatik në shkollat e mesme të ulëta në Kosovë Publishing date: 2 tetor 2017 Content type: News What we do: Liria dhe zhvillimi i medias, Arsimi Misioni i OSBE-së në Kosovë ka nisur iniciativën për edukimin mediatik me trajnim dy-ditor për 14 mësimdhënës nga shtatë shkolla të Prishtinës, Mitrovicës, Prizrenit, Pejës, Ferizajt, Gjilanit dhe Gjakovës. Trajnimi, i mbajtur me mbështetjen e Ministrisë së Edukimit, Shkencës dhe Teknologjisë (MASHT), përfundoi më 1 tetor 2017 në Prishtinë... Misioni i OSBE-së në Kosovë nis programin ‘Media Fellowship’ për gazetarë të rinj Publishing date: 31 mars 2017 Content type: News Misioni i OSBE-së në Kosovë ka nisur sot (31 mars 2017) Programin ‘Media Fellowship,’ një nismë vjetore që ka për qëllim ngritjen e kapaciteteve të gazetarëve të rinj dhe themelimin e një rrjeti gazetarësh të komuniteteve të ndryshme... Pjesëmarrësit e konferencës së OSBE-së në Kosovë bëjnë thirrje për themelimin e një komisioni për gazetarët e vrarë dhe të zhdukur Publishing date: 15 shkurt 2017 Content type: Komunikatat për shtyp PRISHTINË, 15 shkurt 2017 – Konferenca e OSBE-së për sigurinë e mediave në Evropën juglindore është përmbyllur mbrëmë me miratimin e disa rekomandimeve, ndër të cilat edhe për themelimin e një komisioni për të hetuar rastet e gazetarëve të vrarë dhe të zhdukur në Kosovë; sigurimin e mbrojtjes së veçantë për gazetarë, si dhe ndjekjen adekuate të autorëve të kërcënimeve dhe frikësimeve të gazetareve femra... Shefi i Misionit të OSBE-së në Kosovë bën thirrje për standarde profesionale në raportimet e mediave Publishing date: 20 janar 2017 Content type: Komunikatat për shtyp PRISHTINË, 20 janar 2017 – Shefi i Misionit të OSBE-së në Kosovë, Jan Braathu, përsëriti sot nevojën kritike që mediat në Kosovë ta ruajnë gazetarinë etike dhe standardet profesionale, si dhe të përmbahen nga publikimi i materialeve që mund të shkaktojnë tensione ose minojnë padrejtësisht integritetin personal dhe profesional të individëve...


text: Mërgata shqiptare (ose Diaspora shqiptare), i njohur si Gurbeti ose Kurbeti, është term me të cilin përfshihen të gjithë shqiptarët të cilët jetojnë dhe veprojnë jashtë trojeve autoktone shqiptare. Mërgata shqiptar me kalimin e kohës ka shkuar gjithnjë e më tepër duke u rritur. Edhe tek Shqiptarët, sikurse tek popujt tjerë të botës ka pasur migrim të popullsisë. Nga këta banorë që kanë migruar për shkaqe të ndryshme në vende të ndryshme të botës, shpesh herë janë krijuar grupe të organizuara në shoqata kulturore. Në historinë e kombit shqiptar aktiviteti i këtyre grupeve të mërgatës, jo rrallë ka luajtur një rolë të madh në vendimet të ndryshme politike që janë marrë mbi qeverisjen e tokave Shqiptare. Po ashtu ka raste ku nga këto grupe janë iniciuar edhe veprime të cilat kanë ndikuar në gjuhën dhe kulturën shqiptare. Qendrat e mërgatës shqiptare kanë lëvizur varësisht nga zhvillimet e përgjithshme botërore. Kështu që nga fillimi i shekullit I në pjesë të ndryshme të Italisë së sotshme, bashkëvendësit janë organizuar në grupe të ndryshme, disa nga këto grupe në fillim kanë pasur ndikim në vendimet e Romës e me kalimin e kohës edhe kanë marrë pozicione qeverisëse në udhëheqjen e perandorisë Romake. Fazë tjetër e krijimit të grupeve të diasporës është perandoria e Bizantit. Edhe këtu edhe pse në histori deri më tani nuk flitet për ndonjë organizim të diasporës, vetë fakti i prezencës së personave me prejardhje nga territoret shqiptare në qarqet e udhëheqjes së perandorisë Bizantine, lë të kuptoi për një formë të organizimit të këtyre personave në Stambollin e sotshëm. Me pushtimin e Ballkanit nga Perandoria Osmane, diaspora në Itali organizohet në atë shkallë saqë këtu mund të flitet për një koloni. Në anën tjetër edhe diaspora në perandorin Osmane luan një rolë gjithnjë e më të madh. Para shkatërrimit të perandorisë Osmane qendra e mërgatës nuk duket si e koncentruar në njërin nga metropolet po ajo disi shpërndahet dhe shkon duke u rritur ndikimi i saj. Këtu janë prezentë grupet e organizuara në Stamboll, Bukuresht dhe Misir në Egjiptin e sotshëm. Gjatë zhvillimit industrial të Evropës Perëndimore si duket mërgata në këtë anë të botës nuk ka qenë aq prezentë dhe e organizuar. Kështu vërehet një organizim në Shtete e Bashkuara të Amerikës gjatë kohës më të re. Me fillimin e kryengritjes në Kosovë, mërgata shqiptare në Evropën Perëndimore katapultohet për nga numri. Kjo rritje e numrit të mërgimtarëve ka sjellë nevojën e një organizimi i cili kryesisht është bërë në grupe në nivele të qyteteve të cilat kanë bashkëpunuar ndërmjet tyre në nivel të shtetit ku kanë qenë. Gjatë kësaj kohe financimi i këtyre gupeve është bërë vetëm nga vetë amtarët dhe ndikimi i shteteve ku ato grupe kanë vepruar ka qenë i vogël. Pas luftës organizimi i mërgatës në Evropën Perëndimore bëhet kryesisht nga studentët ndërsa në Shtetet e Bashkuara të Amerikës duket se kjo ndihmohet edhe nga aktivistë atdhetarë. Me zbulimin e internetit komunikimi i mërgatës me vendlindjen edhe pse nuk është në shkallën më të lartë ai zhvillohet në një masë të pa parë deri më tani. Përhapja Në Ballkan Në Bosnje dhe Hercegovinë Shqiptarët janë pakicë etnike në Bosnje dhe Hercegovinë. Sipas censusit të fundit të popullsisë në vitin 1991, në Bosnje dhe Hercegovinë jetonin 4,922 shqiptarë, por sot llogaritet të jenë nga 8 deri në 12 mijë. Në Greqi Shqiptarët në Greqi ndahën në disa komunitete të ndryshme, si rezultat i valëve të ndryshme të mërgimit. Shqiptarët mërguan për herë të parë në Greqi gjatë fundit të mesjetës (fundi i shekullit 13). Pasardhësit e popullsisë shqiptare që u vendos në Greqi gjatë mesjetës janë arvanitët. Sot, ata flasin një nën-dialekt të veçantë të toskërishtes, që njihet si arbërisht (me shkronja greke: αρbε̰ρίσ̈τ; greqisht: αρβανίτικα, arvanitika). Shqiptarët çamë janë një grup që mërgoi gjatë së njëjtës periudhë në Greqi, që dikur banonin pjesën bregdetare të Epirit, të njohur si Çamëri, në Greqi veriperëndimore. Ata u dëbuan me dhunë nga nga Çamëria gjatë Luftës së Dytë Botërore nga grekët. Krahas këtyre dy grupeve, një valë e madhe e mërgimtarëve nga Shqipëria u vendosën në Greqi, për shkaqe ekonomike, pas rënies së komunizmit (1991), dhe formuan komunitetin më të madh të mërgimtarëve në vend, i cili numëron nga 480,824 deri në 600,000 njerëz. Në Kroaci Shqiptarët janë pakicë autoktone në Kroaci, të njohur nga Kushtetuta e Kroacisë. Si të tillë, ata zgjedhin një përfaqësues të veçantë për Parlamentin e Kroacisë, të ndarë me katër pakica të tjera. Në censusin e vitin 2011 në Kroaci jetonin 17,513 shqiptarë, ose 0.41% e popullsisë së përgjithshme. Sipas fesë, shqiptarët në Kroaci janë kryesisht myslimanë (9,594 ose 54.8% prej tyre) ose katolikë (7,109 ose 40.6% prej tyre). Në Mal të Zi Shqiptarët janë pakica më e madhe jo-sllave në Mal të Zi. Numri i përgjithshëm i shqiptarëve në Mal të Zi është 30,439 banorë, që përfaqëson rreth 5% të popullsisë. Pakica shqiptare jeton kryesisht në pjesët juglindore dhe lindore të vendit, gjëgjësisht në komunat: Ulqin (71%), Plavë (19%), Tivar (6%), Podgoricë (5%) dhe Rozhajë (5%). Qyteti më i madh shqiptar në Mal të Zi është Ulqini. Në Maqedoni Shqiptarët janë grupi i dytë më i madh etnik në Maqedoninë e Veriut. Numri i përgjithshëm i shqiptarëve në Maqedoni është 509,083 banorë, që përfaqëson rreth 25% të popullsisë. Shqiptarët jetojnë kryesisht në pjesët veriperëndimore dhe perëndimore të vendit. Numri më i madh i shqiptarëve jeton në komunat: Tetovë (70%), Gostivar (67%), Dibër (58%), Strugë (57%), Kërçovë (55%), Kumanovë (26%) dhe Shkup (20%). Në Serbi Shqiptarët në Serbi janë një pakicë etnike, që përbëjnë një komunitet me nga 50,000 deri 80,000 banorë. Sipas censusit të vitit 2002, në Serbi u deklaruan 61,647 shqiptarë (ose 0.82% e popullsisë), nga këto 59,952 (ose 1.10%) në Serbinë Qendrore dhe 1,695 (0.08%) në Vojvodinë. Shumica e shqiptarëve bojkotuan censusin e vitit 2011, që rezultoi në regjistrimin e vetëm 5,809 shqiptarëve në Serbi. Shqiptarët në Serbi përbëjnë me shekuj në jug të vendit një popullsi autoktone. Ata sot, kryesisht jetojnë në Luginën e Preshevës, një trevë kufitare në mes Kosovës dhe Republikës së Maqedonisë, dhe sipas censusit të vitit 2002 në dy komuna përbëjnë shumicën e popullsisë, në komunën e Preshevës (89.10%) dhe të Bujanocit (54,69%), ndërsa përbëjnë një pakicë të konsiderueshme në komunën e Medvegjës (26.17%). Përveç këtyre trevave, shqiptarët jetojnë edhe në jugperëndim të Serbisë, gjegjësisht në Sanxhakun e Pazarit të Ri. Popullsinë e Peshterrit e përbëjnë kryesisht boshnjakët që janë kryesisht pasardhës të shqiptarëve. Për shkak të çështjeve politike që lidhen me shqiptarët pas Luftës së Dytë Botërore, banorët shqiptar kanë deklaruar veten e tyre si boshnjakë për të shmangur diskriminimin. Gjuha shqipe ende flitet nga disa fshatarët shqiptarë në Peshterr. Në Serbi është shumë e përhapur ndjenja antishqiptare, apo albanofobia. Në Turqi Shqiptarët në Turqi përbëjnë një pakicë kombëtare në Turqi, e cila nuk është e njohur zyrtarisht. Kjo pakicë përbëhet nga shqiptarë të cilët erdhën në Turqi gjatë periudhës osmane, kryesisht shqiptarë nga Kosova dhe Maqedonia e sotme, nga Çamëria, si dhe në numër më të vogël nga Shqipëria dhe Mali i Zi i sotëm, të cilët mërguan si pasojë e persekutimit serb dhe grek pas fillimit të Luftërave Ballkanike. Numri i shqiptarëve në Turqi llogaritet të jetë nga 500 mijë deri në 1.3 milionë, ndërsa sipas disa burimeve tjera nurmri i personave me prejardhje shqiptare është rreth 5 milionë. Në Evropë Në Austri Shqiptarët në Austri përbëjnë një komunitet mërgimtarësh me rreth 35,000 deri 85,000 banorë, shumica e të cilëve vijnë nga Kosova, ndërsa një pakicë vjen nga Shqipëria dhe Maqedonia e Veriut. Sipas censusit të vitit 2001, në Austri jetojnë 28,212 folës amtarë të gjuhës shqipe. Në Itali Shqiptarët në Itali ndahën në dy komunitete, si rezultat i valëve të ndryshme të mërgimit. Komuniteti i parë i shqiptarëve që u vendosën në Itali janë arbëreshët, të cilët sot jetojnë në Italinë jugore, gjëgjësisht në rajonet: Pulia, Bazilikata, Molize, Kalabria dhe Sicilia. Arbëreshët u vendosën në Itali në mes shekujve 15 dhe 18, si pasojë e sundimit osman në Shqipëri. Numri i tyre varion nga 80,000 deri në 100,000. Komuniteti i dytë janë mërgimtarët shqiptarët që u vendosën në Itali pas rënies së komunizmit në Shqipëri, gjëgjësisht pas vitit 1990. Sipas të dhënave të Institutit Kombëtar të Statistikave të Italisë, më 1 janar 2014, në Itali banonin 502,546 banorë me origjinë nga Shqipëria. Në Mbretërinë e Bashkuar Shqiptarët në Mbretërinë e Bashkuar përbëjnë një komunitet prej 70,000 deri 100,000 banorësh. Sipas censusit të vitit 2011, në Angli e Uells jetonin 13,415 banorë të lindur në Shqipëri dhe 28,446 të lindur në Kosovë, në Skoci 196 nga Shqipëria dhe 215 nga Kosova dhe në Irlandën Veriore 55 nga Shqipëria dhe 44 nga Kosova. Në Zvicër Shqiptarët në Zvicër janë që nga viti 1990 një ndër grupet më të mëdha të emigrantëve në vend, kryesisht të ardhur nga Kosova dhe Maqedonia e Veriut, ndërsa një numër i vogël edhe nga Shqipëria. Aktualisht, Zvicra është kthyer në një nga qendrat më të rëndësishme të mërgatës shqiptare. Llogaritet të ketë nga 94,937 deri në 300,000 shqiptarë në Zvicër. Në Afrikë e Azi Në Egjipt Shqiptarët mërguan për herë të parë në Egjipt si ushtarë dhe mercenarë në gjysmën e dytë të shekullit 18, duke bënë emër dhe duke fituar respekt në luftën osmane për të dëbuar trupat franceze në vitet 1798–1801. Mehmet Ali Pasha (1769–1849) themeloi dinastinë shqiptare të Egjiptit, e cila zgjati deri në vitin 1952. Në shekullin 19 dhe fillimin e shekullit 20, shumë shqiptarë të tjerë u vendosën në Egjipt për arsye ekonomike dhe politike. Pas rënies së dinastisë, me Revulucionin egjiptian të vitit 1952, komuniteti shqiptar u zvogëlua dhe humbi ndikimin. Në Siri Shqiptarët në Siri përbëjnë një komunitet prej rreth 5,000 deri 10,000 banorësh, kryesisht të vendosur në Damask dhe në qytetet Hama, Halep dhe në Latakije. Shqiptarët mërguan për të parën herë në Siri në kohën e Perandorisë Osman, gjëgjësisht nga fundi i shekullit 19 dhe fillimi i shekullit 20. Vala më e madhe e mërgimit në Siri ishin vitet 1912–1913, ku shqiptarë mërguan për t’i shpëtuar represionit serb të kohës. Në Amerikë e Oqeani Në Shtetet e Bashkuara të Amerikës Në Shtetet e Bashkuara jetojnë rreth 201,118 amerikanë me origjinë shqiptare. Në Kanada Shqiptarët në Kanada përbëjnë një komunitet prej 31,030 banorësh, sipas censusit të vitit 2011. Në Australi Shqiptarët në Australi përbëjnë një komunitet prej 13,142 banorësh, sipas censusit australian të vitit 2011. Shqiptarët filluan të nguliten në Australi nga fillimi i viteve 20-të, duke ndaluar me Luftën e Dytë Botërore. Ngulitja rifilloi në vitin 1950 si pasojë e mbarimit të luftës dhe fillimit të regjimit komunist në Shqipëri. Në fillim të viteve 1990, shqiptarë mërguan në Australi nga Kosova, Shqipëria, Maqedonia e Veriut dhe Mali i Zi, si pasojë e luftërave dhe trazirave në Ballkan. Në Argjentinë Shqiptarët në Argjentinë përbëjnë një komunitet prej rreth 50 mijë banorësh. Shumica e shqiptarëve që mërguan në Argjentinë ishin arbëreshë nga Italia jugore, ndërsa rritja e numrit të mërgimeve kah Argjentina ndodhi në fillim të shekullit 20, me mbërritjen e rreth 20,000–30,000 shqiptarëve. Shoqatat dhe shoqëritë kulturore Gjatë zhvillimeve historike nga Mërgata shqiptare janë themeluar shoqëri të ndryshme kulturore të cilat varësisht prej shkallës së zhvillimit të shoqërisë kanë pasur edhe gazetat e tyre. Në kohën më të re kjo bëhet duke prezantimin e fletëve elektronike dhe radio stacioneve elektronike. Disa gupe të mërgatës shqiptare që kanë arritur të organizohen në shoqëri kulturore janë: Katalogje organizatash e shoqatat e prezantuara në internet Katalogje të përgjithshme Mërgata.org - Lidhje virtuale institucionale e shoqatave të mërgatës. GeoOrg (Katalogu gjeografik i organizatave shqiptare në diasporë) Teutat shqiptare në Botë - geocities, Internet Kroaci Këshilli i pakicës kombëtare shqiptare të prefekturës Sisak-Mosllavin Misioni Katolik Shqiptar në Kroaci Itali Shoqata Gjithëshqiptare Arbëria (Bolzano, Itali) VoxAquila (Parma, Itali) New Age Era (Milano, Itali) Liga e Shoqatave Shqiptare në Itali (Rimini, Itali) Shoqata Studentore Drita (Romë, Itali) Shoqata Miqësia (Rimini, Itali) Shoqata DEA (Pisa, Itali) Shoqata Iliria (Pesaro, Itali) Shoqata e Padovës (Padova, Itali) Së Bashku - Insieme (Trieshtë, Itali) Shoqata Iliria (Romë, Itali) Grupi Alboys (Romë, Itali) Arbitalia - Shtëpia e Arbëreshëve (Cosenza, Itali) Lidhja italo-shqiptare (Palermo, Itali) Qendra Ndërkombëtare për Studime Shqiptare R. Petrota (Palermo, Itali) BESA - Lidhja e bashkësit arbëresh të Siçilisë (Hora e Arbëreshëvet, Itali) ShBA New Albanian Generation (Uashington, ShBA) Bijtë e Shqipes (Filadelfia, ShBA) Grupi i valleve Shqiptare në Boston (Boston, ShBA) Shoqata Shqiptaro-Amerikane e Karolines se Veriut, www.aaanc.org Shoqata arbëreshe "Kundisa Entellinsë" (New Orleans, ShBA]] Shoqata Arbëresh Sacramento (Sakramento, ShBA) Kanadë Bashkësia Shqiptaro-Kanadeze (Toronto, Kanadë) Bashkësia Shqiptare në Québec (Montreal, Kanadë) Liga Shqiptaro-Kanadeze (Toronto, Kanadë) Gjermani Shoqata e Studentëve në HamburgIllyria (Hamburg, Gjermani) Shoqata Studentore në Mainz (Mainz, Gjermani) Austri Shoqata e Rinisë Shqiptare në Vjenë (Vjene, Austri) Norvegji Komuniteti i Studentëve në Norvegji (Oslo, Norvegji)Turqi Shoqata Vllazëria Turko-Shqiptare (Stamboll, Turqi)Francë Shoqata Rugova (Lyon,FRANCE) Shoqata Iliria (Lion, Francë)Zvicër' Bashkia Kulturore Shqiptaree e Zürichut (Zürich, Zvicër'') Shiko dhe këtë Futbollistët Persona me prejardhje nga tokat shqiptare që kanë jetuar dhe kontribuar në kulturën shqiptare në: Perandorin Romake: Perandorin Bizantine: Justiani I - Anastasius Perandorin Osmane: Ismail Qemali - Mehmed Köprülü - Ahmed Köprülü - Mustafa Köprülü,Numan Köprülü - Hüseyin Köprülü - Abd Allah Köprülü Evropë Përndimore: Eliza Dushku - Elyesa Bazna - Carl Ritter von Ghega - Aleksandër Moisiu - Ardian Bujupi Rumani: Elena Gjika Egjipt: Mehmet Ali - Faruku i Egjiptit - Favzia e Egjiptit - Fuad I i Egjiptit Itali: Lekë Matrënga - Jul Variboba - Gjergji Guxeta - Nikolla Keta - Zef Serembe - Dhimitër Kamarda - Jeronim de Rada - Zef Skiroi - Zef Valentini - Vorea Ujko ShBA: James Belushi - John Belushi - Donald Suxho - Shinasi Rama Lidhje të jashtme mergata.org Referime Historia shqiptare Shqipëri Historia e Kosovës Arbëreshë


text: Loja është një formë e strukturuar e lojërave, që zakonisht ndërmerret për argëtim, dhe ndonjëherë përdoret si një mjet edukativ. Shumë lojëra konsiderohen gjithashtu si punë (të tilla si lojtarë profesionistë të sporteve ose lojërave të spektatorëve) ose art (si puzzle ose lojëra që përfshijnë një plan urbanistik artistik si Mahjong, diamant ose disa lojëra video ). Hyrje Lojërat ndonjëherë luhen thjesht për kënaqësi, ndonjëherë edhe për arritje ose shpërblim. Ato mund të luhen vetëm, në ekipe ose në internet; nga amatorë ose nga profesionistë. Lojtarët mund të kenë një audiencë jo-lojtarësh, si p.sh. kur njerëzit argëtohen duke parë një kampionat shahu . Nga ana tjetër, lojtarët në një lojë mund të përbëjnë audiencën e tyre ndërsa marrin radhën për të luajtur. Shpesh, pjesë e argëtimit për fëmijët që luajnë një lojë është të vendosin se kush është pjesë e audiencës së tyre dhe kush është lojtar. Një lodër dhe një lojë nuk janë njësoj. Lodrat në përgjithësi lejojnë lojëra të pakufizuara, ndërsa lojërat vijnë me rregulla aktuale. Komponentët kryesorë të lojërave janë qëllimet, rregullat, sfidat dhe ndërveprimi . Lojërat zakonisht përfshijnë stimulim mendor ose fizik, dhe shpesh të dyja. Shumë lojëra ndihmojnë në zhvillimin e aftësive praktike, shërbejnë si një formë ushtrimi, ose përndryshe kryejnë një rol edukativ, simulues ose psikologjik . Vërtetuar që në vitin 2600 pes, lojërat janë një pjesë universale e përvojës njerëzore dhe të pranishme në të gjitha kulturat. The Royal Game of Ur, Senet dhe Mancala janë disa nga lojërat më të vjetra të njohura. Përkufizimet Ludwig Wittgenstein Ludwig Wittgenstein ishte ndoshta filozofi i parë akademik që trajtoi përkufizimin e lojës së fjalëve. Në Hetimet e tij Filozofike, Wittgenstein argumentoi se elementët e lojërave, të tilla si loja, rregullat dhe konkurrenca, të gjithë nuk arrijnë të përcaktojnë në mënyrë adekuate se çfarë janë lojërat. Nga kjo, Wittgenstein arriti në përfundimin se njerëzit e përdorin termin lojë për një sërë aktivitetesh të ndryshme njerëzore që kanë me njëri-tjetrin vetëm ato që mund të quhen ngjashmëri familjare . Siç tregojnë përkufizimet e mëposhtme të lojës, ky përfundim nuk ishte përfundimtar dhe sot shumë filozofë, si Thomas Hurka, mendojnë se Wittgenstein ishte i gabuar dhe se përkufizimi i Bernard Suits është një përgjigje e mirë për problemin. Roger Caillois Sociologu francez Roger Caillois, në librin e tij Les jeux et les hommes (Lojëra dhe burra) (1961), përcaktoi një lojë si një aktivitet që duhet të ketë karakteristikat e mëposhtme: argëtim : aktiviteti zgjidhet për karakterin e tij të lehtë i veçantë : është i kufizuar në kohë dhe vend i pasigurt : rezultati i aktivitetit është i paparashikueshëm joproduktive : pjesëmarrja nuk realizon asgjë të dobishme rregullohet nga rregulla : aktiviteti ka rregulla që janë të ndryshme nga jeta e përditshme fiktive : shoqërohet me ndërgjegjësimin e një realiteti tjetër Chris Crawford Projektuesi i lojës Chris Crawford e përkufizoi termin në kontekstin e kompjuterëve. Përdorimi i një sërë dikotomish : Shprehja krijuese është art nëse bëhet për bukurinë e vet, dhe argëtim nëse bëhet për para. Një pjesë e argëtimit është një lojë nëse është interaktive . Filmat dhe librat citohen si shembuj të argëtimit jo-interaktiv. Nëse asnjë gol nuk shoqërohet me një lodër, ajo është një lodër . (Crawford vëren se sipas përkufizimit të tij, (a) një lodër mund të bëhet një element loje nëse lojtari krijon rregulla, dhe (b) Sims dhe SimCity janë lodra, jo lojëra. ) Nëse ka qëllime, një lodër është një sfidë . Nëse një sfidë nuk ka "agjent aktiv kundër të cilit konkurroni", është një enigmë ; nëse ka një, është një konflikt . (Crawford pranon se ky është një test subjektiv. Video lojërat me inteligjencë artificiale dukshëm algoritmike mund të luhen si enigma; këto përfshijnë modelet e përdorura për t'iu shmangur fantazmave në Pac-Man . ) Së fundi, nëse lojtari vetëm mund të tejkalojë kundërshtarin, por jo ta sulmojë atë për të ndërhyrë në performancën e tyre, konflikti është një konkurrencë . (Konkurrencat përfshijnë gara dhe patinazh artistik . ) Megjithatë, nëse sulmet lejohen, atëherë konflikti kualifikohet si lojë. Përkufizimi i Crawford-it mund të përkthehet kështu si : një aktivitet ndërveprues, i orientuar drejt qëllimit, i bërë për para, me agjentë aktivë për të luajtur kundër, në të cilin lojtarët (përfshirë agjentët aktivë) mund të ndërhyjnë me njëri-tjetrin. Megjithatë, përkufizime të tjera, si dhe historia, tregojnë se argëtimi dhe lojërat nuk ndërmerren domosdoshmërisht për përfitime monetare. Përkufizime të tjera "Një lojë është një formë arti në të cilën pjesëmarrësit, të quajtur lojtarë, marrin vendime në mënyrë që të menaxhojnë burimet përmes shenjave të lojës në ndjekje të një qëllimi." ( Greg Costikyan ) Sipas këtij përkufizimi, disa "lojëra" që nuk përfshijnë zgjedhje, të tilla si Chutes and Ladders, Candy Land dhe War nuk janë teknikisht lojëra më shumë sesa një automat. “Një lojë është një formë loje me gola dhe strukturë”. (Kevin J. Maroney) "Një lojë është një sistem në të cilin lojtarët përfshihen në një konflikt artificial, të përcaktuar nga rregulla, që rezulton në një rezultat të matshëm." ( Katie Salen dhe Eric Zimmerman ) "Një lojë është një aktivitet midis dy ose më shumë vendimmarrësve të pavarur që kërkojnë të arrijnë objektivat e tyre në një kontekst kufizues. " ( Clark C. Abt ) "Në nivelin e saj më elementar, atëherë ne mund ta përkufizojmë lojën si një ushtrim i sistemeve të kontrollit vullnetar në të cilin ekziston një kundërshtim midis forcave, të kufizuara nga një procedurë dhe rregulla në mënyrë që të prodhojë një rezultat jo ekuilibër." (Elliot Avedon dhe Brian Sutton-Smith ) "të luash një lojë do të thotë të përfshihesh në një aktivitet që synon të sjellë një gjendje specifike të punëve, duke përdorur vetëm mjete të lejuara nga rregulla specifike, ku mjetet e lejuara nga rregullat janë më të kufizuara në fushëveprim sesa do të ishin në mungesë të rregullave., dhe ku arsyeja e vetme për pranimin e një kufizimi të tillë është të mundësojë një aktivitet të tillë." (Bernard Suits) "Kur hiqni dallimet e zhanrit dhe kompleksitetin teknologjik, të gjitha lojërat ndajnë katër tipare përcaktuese: një qëllim, rregulla, një sistem reagimi dhe pjesëmarrje vullnetare." ( Jane McGonigal ) Llojet Lojërat mund të marrin forma të ndryshme, nga sportet konkurruese deri te lojërat e tavolinës dhe videolojërat. Sportive Lojera me letra Lojëra me zare Lojëra me domino dhe pllaka Lojëra me laps dhe letër Lojëra me hamendje Video lojëra Lojra online Lojëra me role Lojëra biznesi Simulimi Shih edhe Lojërat Video loja Lojërat e fëmijëve Lista e llojeve të sportit Lojë kompjuterike personale Referime Loja Lojëra Arte


Meta uron ambasadorin e ri gjerman: Do japë një kontribut të vyer - Balkanweb.com - News24 20 Gusht, 2019 18:17 | 1 857 shfletime


text: 6 ushqimet që duhen shmangur për të pasur linja vitale - Kosova Sot 29 mars 2021 - 14:12 Vera po afron, e kilogramët shtesë këtyre ditëve janë problem i vërtetë. Secila kafshatë tepricë gjithsesi se dhuron dhimbje koke! Prandaj, ja cilat janë ushqimet që duhet shmangur, nëse dëshironi të keni dhe të ruani linjën vitale. Makaronat me gjalpë , të lyer me sos dhe me diç tjetër, të gjithë i preferojnë. Ajo që shumica nuk e di është se një porcion përmban, mesatarisht, 543 kalori dhe 33 gramë yndyrë. Në vend të makaronave të zakonshme, përdorni ato integrale,e sa për salcë, përkujdesuni të mos përmbajnë mish dhe djathë. Një porcion paksa më i madh me patate të skuqura, që zakonisht shërbehet nëpër restorante të shumta, përmban hiq më pak se 570 kalori. Nëse krahas patateve të skuqura merrni edhe një hamburger, aty do të shtoni edhe rreth 670 kalori. SALSIÇET Qoftë nëse i hani për kafjall apo me diç tjetër, ato nuk janë aspak të dëshiruara për organizëm. Një salsiçe mesatare përmban 217 kalori dhe rreth 20 gramë yndyrë. Nëse i adhuroni kaq shumë, përcaktohuni për ato me pak yndyrë, për shembull salsiçet e pulës. BUKA E BARDHË E FRESKËT Një pjesë e bukës së bardhë përmban 65 kalori. Nuk ka ndonjë vlerë të lartë ushqyese nuk përmban mjaft vitamina dhe minerale, të cilat për shembull i përmban buka integrale, e kjo edhe është arsyeja pse keni një ndjenjë të rrejshme të ngopjes. Një qese e vogël me çips përmban rreth 125 kalori dhe 10 gramë yndyrë. Nëse hani, për shembull, vetëm tri qese në javë, për një vit vetëm me çips do të konsumoni 23.400 kalori. Në vend të çipsave përcaktohuni për kokoshka apo ndonjë alternativë me oriz. PULA E PJEKUR Nëse pulën e piqni në vaj, mishi i bardhë, edhe pse konsiderohet të jetë një mish deital, prapëseprapë do të ketë rreth 400 kalori dhe rreth 22 gramë yndyrë. Zëvendësojeni pjekjen e pulës me zierjen e saj dhe do të keni një shujtë mjaft të shëndetshme.


Misioni i OSBE-së në Kosovë publikon mjet të ri për vlerësimin e punës së sektorit të drejtësisë Në pajtim me mandatin e vet për të promovuar pavarësinë, paanësinë dhe përgjegjshmërinë e sistemit të drejtësisë, më 8 tetor 2014 Misioni i OSBE-së në Kosovë ka publikuar Monitoruesin e Drejtësisë, një publikim i ri gjashtëmujor që përmban tregues cilësor të performancës së gjykatave të shkallës së parë në Kosovë. Kjo është hera e parë që mblidhen të dhëna të tilla në lidhje me gjykatat në Kosovë. Publikimi është paraparë të shërbejë si mjet për politikbërësit dhe stafin e sektorit të drejtësisë për vlerësimin e përputhshmërisë së gjykatave me standardet ndërkombëtare për gjykim të drejtë, përfshirë të drejtën për qasje në drejtësi dhe gjykim brenda afatit të arsyeshëm, mbrojtjen e palëve dhe dëshmitarëve që ofrojnë dëshmi, dhe arsyetimin e vendimeve gjyqësore. “Monitoruesi i Drejtësisë do t’iu ndihmojë akterëve vendorë dhe ndërkombëtarë në përmirësimin e përgjithshëm të performancës së sistemit të drejtësisë në Kosovë,” tha Shefi i Misionit të OSBE-së në Kosovë, Ambasadori Jean-Claude Schlumberger. “Monitoruesi i Drejtësisë ofron të dhëna të cilat do të na e mundësojnë të gjithë neve të identifikojmë më me saktësi fushat tematike, rajonet dhe departamentet gjyqësore ku kërkohet ndihmë e mëtejmë, qoftë në formë të mbështetjes buxhetore, reformave administrative apo trajnimeve shtesë,” shtoi ai. Numri i parë i Monitoruesit të Drejtësisë mbulon periudhën 1 janar-30 qershor 2014, gjatë së cilës stafi i OSBE-së ka monitoruar punën e 83 për qind të gjyqtarëve në departamentin e krimeve të rënda, departamentin e përgjithshëm, departamentin për çështje administrative, dhe departamentin për të mitur, si dhe 1,107 seanca në 763 raste në të gjitha këto departamente. Monitoruesi i Drejtësisë do të dalë dy herë në vit. Ai do të ndihmojë në përcjelljen e arritjeve dhe mangësive në përputhshmëri. Publikimin mund ta gjeni në internet në gjuhën angleze, shqipe dhe serbe. Numri i ardhshëm që mbulon periudhën 1 korrik-31 dhjetor 2014 pritet të dalë në shkurt të vitit 2015.


Përse nuk e mbajnë priftërinë gratë në Kishën e Jezu Krishtit të Shenjtorëve të Ditëve të Mëvonshme? Si udhëheqin gratë mormone në Kishë? Gordon B. Hinkli, profet i mëparshëm i Kishës së Jezu Krishtit të Shenjtorëve të Ditëve të Mëvonshme, tha: “Gratë nuk mbajnë priftëri pasi Zoti e ka vendosur në atë mënyrë. Është pjesë e programit të Tij. Gratë kanë një vend shumë të spikatur në këtë Kishë. Burrat mbajnë detyrat e priftërisë së Kishës. Por gratë kanë një vend shumë të rëndësishëm në këtë Kishë. Ato kanë organizatën e tyre. Ajo filloi në 1842-shin nga Profeti Jozef Smith, e quajtur Shoqata e Ndihmës, ngaqë qëllimi i saj fillestar ishte të administronte ndihmën për ata në nevojë. Ajo u rrit për të qenë, mendoj unë, organizata ... më e madhe në botë... Ato kanë zyrat e tyre, presidencën e tyre, trupën e tyre drejtuese. Kjo shkon deri poshtë te njësia më e vogël e Kishës kudo në botë ... Burrat mbajnë priftërinë, po. Por gruaja ime është shoqja ime. Në këtë Kishë burri as ecën përpara gruas së tij as pas gruas së tij, por në krah të saj. Ata janë të barabartë së bashku në këtë jetë në një sipërmarrje madhështore."